BUDDHA ŞI OMUL 


DE EIKICHI IKEYAMA 


TRADUCERE DE 
REV. JOSHO ADRIAN CIRLEA 


International Aasacartnm 
uf Dalili Cultnr 
Kyot 


life satu Aosiatiwn 
A 
Mashin [alee 
Ap emm y patt robe venata 
nometis om Pat. Pm armi 
(67 Vendo | ofi 
|t85ss *72 00€ 


Mees (ea id 045 54 10m 
Yon (dit d o TA D-* 708 


sgm) dtoiste smsi mc p 


BUDDHA ȘI OMUL 
de Eikichi Ikeyama 


Cuprins 


Cuvânt înainte la ediţia în limba română ............... sess 4 
O amintire despre Profesorul Ikeyama ............................................wowewwno 5 

Marea Trezien pie erei de steel at i bata at all pa e ada ella aa all aa a a 6 

Chematr pe SCENĂ a susce Păi a 000 Asia ai e ad Y M SENE a 10 
Shinran Shonin cu un SUtă SAMăr- vis intaia aci reia ia Ea Ar ai ga aaa a i ră 14 
Poa IE Ii SD a oda State e Aaa ia ta d ec S nina 03303 a 0 Aaa ul s 23 
Doar spunând nembutsu zisa cas ăi lia e 000030 i 0 Ai ESSE 21 
O biografie a Profesorului Eikichi Ikeyama ..........................................was. 27 
NOTE acis eA s eis eee la A E aM Cert a na s 34 


Cuvánt inainte la editia in limba románá 


Jack Austin spunea: “Pentru aceia dintre noi care avem nevoie de o metodă 
mai simplá dar nu mai putin eficientá din familia buddhistá, calea lui Shinran Shonin 
se dovedeste a fi chiar asta: simplá si eficace. Noi recitám Numele lui Buddha 
(nembutsu) si ne bazám pe Compasiunea sa binevoitoare. Este o cale directă şi simplă, 
care nu necesită multă înțelepciune sau anumite abilităţi din partea noastră. Însă cere 
sinceritate şi simplitate. Este trist faptul că aceasta implică uneori o prea mare 
cantitate de cuvinte complicate şi subtile pentru a o expune. Însă nu este neapărată 
nevoie să ne lăsăm antrenați în explicații întortocheate pentru a urma calea nembutsu: 
trebuie doar să avem credinţă în Buddha.” 

Motivul pentru care am ales să traduc această carte a Profesorului Ikeyama 
este tocmai simplitatea şi profunzimea ei, precum şi lipsa de explicaţii şi cuvinte 
întortocheate care nu spun şi nu comunică până la urmă nimic esențial. 

Adeseori m-am întrebat cum ar fi fost să îl cunosc personal pe Shinran, să stau 
față în fata cu el şi să îi pun întrebări, cred că orice buddhist Jodo Shinshu şi-a 
imaginat măcar odată acest lucru. Ei bine, Ikeyama reuşeşte să mă trimită întotdeauna 
în prezenţa lui Shinran ori de câte ori îi citesc cartea. Datorită lui nu doar citesc ci 
trăiesc alături de Shinran, mă aflu în aceaşi cameră cu el şi cu Yuienbo, îi simt 
fluctuațiile vocii şi îi privesc expresia feței, fiecare cuvânt îmi pare cá mi se adresează 
personal şi chiar îl iau ca pe ceva personal. Tannisho nu mai este doar o carte ci un 
dialog între mine şi Maestrul meu. Şi asta datorită lui Ikeyama. 


Namo Amida Butsu, 
Rev. Josho Adrian Cirlea 
Iunie 2005 (2549 era buddhistá) 


O amintire despre Profesorul Ikeyama 
de Rev. Tokuso Sakakibara 


Am o amintire foarte plácutá despre cartea Buddha $i omul de Profesorul 
Eikichi Ikeyama. Odatá am vorbit in deschiderea unei conferinte pe care a sustinut-o 
la Osaka. Am fácut referire la cele trei aspecte ale credintei: minte sincerá, credintá si 
bucurie si dorinta de a se naste in Tárámul Pur. *Dupá multe kalpa de trudá si muncá 
grea, Bodhisattva Dharmakara a devenit Numele de sase caractere, Namo Amida 
Butsu, şi a apărut ca propriul său mesager pentru a salva fiinţele sensibile cele pline de 
patimi oarbe şi păcate karmice grave. De aceea, oamenii care nu conştientizează şi nu 
se bucură întru compasiunea sa sunt condamnaţi la iad. Ceva trebuie să fie în neregulă 
cu ei." Am declarat cele de mai sus înaintea Profesorului Ikeyama. 

Când i-a venit rândul, acesta s-a dus mai întâi la tablă şi a scris: 


Dacă ţi-e frig 
Spune că ţi-e frig. 
Nu te da mare 
Şi nu pretinde că ţi-e cald. 


Apoi a ţinut prelegerea *Chemati pe scenă” ( inclusă în traducerea de faţă). În 
cadrul acesteia a făcut referire la Tannisho, capitolele doi, nouă, treisprezece si 
concluziv. În al doilea capitol, Shinran se adresează unei audienţe formată din oameni 
care au venit tocmai din provincia Kanto. Ultimul capitol descrie divergentele dintre 
Shinran şi alti discipoli ai lui Honen în ceea ce priveşte faptul că el ar avea aceeaşi 
credință cu a maestrului. În al treisprezecelea capitol, Shinran discută despre karma cu 
Yuien. 

Apogeul prelegerii lui Ikeyama a fost comentariul dedicat capitolului nouă. 
Aici Yuien întreabă de ce nu se poate bucura întru nembutsu deşi simte că ar trebui să 
o facă atunci când îl recită. După ce recunoaşte că acelaşi lucru i se întâmplă şi lui, 
Shinran afirmă că Legământul Compasiunii este pentru astfel de ființe precum noi 
înşine. Observatia de încheiere a Profesorului Ikeyama a fost că tocmai din cauză cá 
nu suntem capabili să ne bucurăm, cu atât mai mult simţim că naşterea noastră în 
Tărâmul Pur este asigurată. 

“Domnule Sakakibara, doamnă Hogi, nu vă ascundeti în spatele lui Yuien. 
Veniti în fata. Legământul Compasiunii este doar pentru voi." 
Acesta a fost mesajul lui Shinran Shonin exprimat prin intermediul lui Ikeyama. 
Avem de obicei tendinţa de a citi Tannisho sau alte scrieri sacre ca şi cum am privi o 
piesă de teatru din banca spectatorului. În al nouălea capitol suntem aşezaţi în spatele 
lui Yuien, de unde privim şi ascultăm dialogul dintre Shinran şi acesta. Însă, odată cu 
declarația, “dat fiind faptul cá nu simţim atâta bucurie precum ar trebui, ........ 
naşterea noastră în Tărâmul Pur este pe deplin asigurată”, suntem deodată chemaţi pe 
scenă şi puşi față în faţă cu Shinran Shonin. Prelegerea Profesorului Ikeyama de atunci 
a fost într-adevăr un moment în care “florile înfloresc iar păsările cântă”, manifestând 
inima lui Tannisho — “Mintea lui Buddha este Marea Compasiune”. 


Marea Trezire! 


“Care este cea mai mare experientá pe care o poti avea? Ea apare in momentul 
cánd te dispretuiesti total pe tine insuti. Cánd fericirea ta, ratiunea ta, moralitatea ta si 
toate valorile tale devin fárá nici un pret." 

Astfel a gráit Zarathustra’. Nietzsche sustine că supraomul este starea ideală a 
omului şi avertizează: “Acum este momentul când omul trebuie să planteze semințele 
speranţei supreme. Dar vai, curând va veni timpul când omul nu va mai fi capabil să 
se dispretuiascá pe sine însuşi.” 

Calea către supraom nu este deloc uşoară. “Omul este o frângie întinsă peste 
un abis, între supraom şi animal. O traversare şi un drum periculos, o privire 
periculoasă aruncată în spate, o cutremurare şi o haltă plină de primejdii.” 


Cu toate acestea, suntem doar nişte fiinţe obişnuite“. Faptele virtuoase şi 
practicile religioase sunt în întregime peste puterile noastre. Incapabili să renuntám la 
această lume a suferinţei, ne scufundăm în oceanul adânc al ataşamentelor şi lăcomiei 
sau ne pierdem pe muntele uriaş al faimei şi profitului personal. Suntem dezgustati de 
felul nostru de a fi însă tot nu reuşim să găsim o ieşire din această situație. Ideea de a 
lua cu asalt calea către supraom devine un vis imposibil. 

Şi totuşi, cât de mult tânjim să devenim supraoameni! Ce situaţie dificilă! 

Probabil aceeaşi tânjire neajutorată este cea care îl face pe călătorul” împietrit 
de frică înaintea celor două râuri de apă şi foc, să îşi ciulească urechile la auzul vocii 
de pe ţărmul de est. 


“Intoarce-te pe Calea cea albă!” îl îndeamnă vocea. Această întoarcere este cea 
care îl face capabil pe călător să îşi împlinească cel mai drag vis, acela de a deveni un 
Buddha ori un supra-supraom, depăşind supraomul. 


Totuşi, calea către supraom şi Calea albă nu sunt absolut incompatibile. Pe 
calea puterii personale, practicantul are de mers multe ka/pa pe cărări intortocheate 
până să ajungă la destinaţie. Pe de altă parte, pe calea depăşirii pe verticalá^ 
practicantul este primit imediat de puterea lui Buddha Amida. Deşi sunt căi diferite, 
ambele tintesc la acelaşi tel suprem. 


Unii oameni pun doar un singur pas pe Calea albă şi totuşi nu aud niciodată 
vocea de pe ţărmul de est. 


Jalnic! 

Nesfârşit este egoismul 

ce răsare în acest om mizerabil. 

(Takuboku”) 

Ce bine ar fi fost dacă acest poet ar fi auzit vocea lui Buddha într-un astfel de moment 
de reflecţie personală! 

Călătorul se află însă în tărâmul guvernat de puterea Legământului Universal. 

Pornind către vest pe calea puterii personale, acesta a fost urmărit de o 
mulțime de bandiți, animale fioroase şi insecte veninoase, care reprezintă diferitele 


impedimente ale acestei practici dificile ce apar cu violenţă atât în interiorul cât şi în 
exteriorul lui. Până la urmă a fost oprit de cele două râuri ale ataşamentului şi furiei. 

Este disperat. Singura lui speranță rămâne o cale albă şi îngustă ce se găseşte 
în mijlocul celor două râuri. 

Vocea de pe țărmul de est l-a îndreptat către această cale şi l-a asigurat cá este 
absolut fără nici o primejdie. 

Călătorul s-a gândit — din moment ce există o cale, trebuie să fiu capabil să o 
traversez; da, voi merge pe ea. În momentul în care a luat această decizie şi urma să 
facă primul pas, a auzit vocea de pe țărmul de vest: “Vino imediat cu sinceritate şi 
intenţie corectă. O să te protejez.” 


A păşi pe Calea cea albă pentru prima dată, asta este ceea ce eu numesc Marea 
Trezire. 


Fără îndoială că trezirea către propria noastră natură fără de speranţă şi 
vrednică de dispreţ este o experiență extraordinară. Însă dacă nu apare nimic deosebit 
în urma acestui dispreț de sine, singurul rezultat va fi o viață mizerabilă şi nefericită, 
indiferent cât de mare ar fi experienţa acestei treziri. În acest caz ea nu este altceva 
decât o distrugere a valorilor. 

Dispretul total faţă de sine însuşi capătă o valoare supremă doar atunci când 
devine preconditia pentru Marea Venerare sau Marea Trezire ori un alt aspect al 
acesteia. 

Insist: “Care este cea mai mare experiență pe care o poate avea un om în 
aceastá lume? Este momentul Mari Treziri, momentul in care apare mintea 
concentrată pe rostirea nembutsu-lui." 

Parabola Celor două râuri şi a căii albe provine din experienţa religioasă a 
Maestrului Shan-tao. Hotărârea călătorului este însăşi hotărârea lui Shan-tao. Nu 
greşesc dacă afirm că aproape oricine dintre noi care a obţinut credința a trecut prin 
aceeaşi situaţie şi a luat o decizie asemănătoare cu a călătorului din această parabolă. 


Honen Shonin’ a citit toată colecţia de sutre buddhiste de cinci ori la rând, 
simțindu-se cu toate acestea incapabil să înțeleagă pe deplin Dharma (învăţătura). În 
fiecare dimineaţă se temea că va cădea în cele mai de jos tărâmuri ale suferinţei. În 
fiecare seară deplângea absenţa în el însuşi a condiţiilor karmice care să îl facă să 
evadeze din această lume a nașterilor repetate. În cele din urmă, a întâlnit scrierile 
Maestrului Shan-tao. La a opta citire, când a ajuns la pasajul “Gândiţi-vă cu sinceritate 
şi din toată inima doar la numele lui Buddha Amida”, Honen a realizat că “Buddha 
Amida, ca Bodhisattva Dharmakara (Hozo Bosatsu), înainte de a atinge Buddheitatea, 
a pregătit deja calea către salvare pentru o astfel de ființă ignorantá precum eu 
însumi.” După această trezire a fost cuprins de bucurie până în măduva oaselor, 
lacrimile i-au curs în mii de râuri şi un puternic nembutsu a izbucnit de pe buzele sale. 
Acesta a fost momentul Marii sale Treziri către Calea albă. 


Când la vârsta de nouăsprezece ani Shinran a vizitat mausoleul prințului 
Shotoku de la Shinaga’, se afla încă la stadiul călătorului prin sălbăticie. Zece ani mai 
târziu a vizitat templul Rokkakudo, asemuindu-se cu călătorul aflat înaintea celor 
două râuri. Vizitele zilnice pe care i le făcea lui Honen la Yoshimizu sunt semnul că 
mintea sa începea să fie atrasă către Calea albă. 

Trecuseră mai mult de douăzeci de ani de când Honen avusese propria sa Mare 
Trezire, la vârsta de 43 ani. Imaginati-vá prima întâlnire dintre bătrânul Honen în 


várstá de saizeci si nouá de ani si tánárul Shinran — cele mai importante persoane 
pentru mine. Ce moment extraordinar trebuie sá fi fost! 


Pana atunci, dupá douázeci si nouá de ani de experientá a vietii, mintea lui 
Shinran fusese deja curátatá de constientizarea faptului cá nu era in stare de nici o 
practicá religioasá. Fiind un om incapabil sá atingá Buddheitatea, Shinran a ajuns la 
concluzia: “iadul este oricum singura mea destinație”. 


Pe de altă parte, experiența lui Honen din prima jumătate a vieţii sale era 
asemănătoare cu a lui Shinran. 

Lui Honen i se părea cá în Shinran îşi vede propria sa tinerețe. I-a prezentat 
acestuia calea pe care el însuşi călcase odată, povestindu-i despre căutările sale de 
început şi frustrările pe care le trăise. Fiecare cuvânt şi propoziţie pe care Honen o 
rostea îi aminteau lui Shinran de situația sa din prezent şi experiențele trecute. Toate 
lucrurile la care a făcut referire Shinran fuseseră deja trăite de Honen. Tânărul Shinran 
a urmat paşii Maestrului său, ambii începând să meargă împreună în armonie perfectă. 

Stânci şi prápástii, tufişuri mişunând de şerpi veninosi, jungle pline de animale 
sălbatice, ierburi care îi prindeau picioarele şi bandiți care încercau să îl ucidă cu săbii 
ascuţite — calea puterii personale urmată de înţelepţi era aspră şi accidentată. Tocmai 
atunci când Shinran a ajuns la concluzia că nu mai poate merge mai departe, a privit 
înspre direcția indicată de Maestrul său. Deodată a văzut pentru prima oară că acea 
parte a pădurii era curățată de copaci. În mod miraculos o cale fusese deschisă pentru 
el, deşi era foarte îngustă. Era calea ce duce către Celălalt Tárm după care tânjise atâta 
timp. 

“Suntem salvaţi de Buddha Amida doar recitând nembutsu.” 

Aceasta era direcția indicată de Maestrul Honen şi care reprezenta pentru 
Shinran vocea de pe ţărmul de est, fiind în acelaşi timp însăşi Calea cea albă. 


Shinran era pregătit să asculte cu o minte deschisă. Entuziasmul său creştea în 
timp ce se apropia de reşedinţa lui Honen de la Yoshimizu. Când l-a întâlnit, i-a 
ascultat învățătura şi s-a încredinţat pe deplin cuvintelor sale. A sorbit fiecare cuvânt 
al Maestrului său. 

“Pentru mine Shinran, nu mai există nici o altă cale decât să mă încred în 
cuvintele iubitului meu învățător care spunea că suntem salvați de Buddha Amida 
doar recitând nembutsu.” 

Acesta a fost momentul Marii Treziri pentru Shinran. 


Multi oameni mă priveau pe mine, Ikeyama, ca pe un om cu o credință 
profundá. Eu insumi am crezut cá am credintá in interiorul meu desi imi era greu sa 
spun nembutsu cu voce tare. Odată, când aveam 42 ani, am fost îngrozit de propria 
mea umbră, de incontrolabilele patimi oarbe ce erau pe cale să mă depăşească. Trădat 
de falsa credință creată de mine însumi am început să caut cu disperare credința 
adevărată, precum un copil pierdut ce îşi caută mama. Mintea şi corpul meu erau 
concentrate în acest efort. Vroiam credinţa adevărată! Însă cum o puteam găsi? În 
chiar acel moment mi-a venit în minte pasajul “Pentru mine Shinran ...” şi aceasta a 
fost pentru mine vocea de pe țărmul de est. 


Am ascultat acea voce cu sete, am apucat repede copia după Tannisho! şi mi- 
am concentrat întreaga ființă asupra acelui pasaj. M-am simţit atras într-un mod 
irezistibil şi m-am afundat în el definitiv 


Oh, asa a fácut Shinran Shonin cáruia ii incredintez tot sufletul meu! Atunci si 
eu ... şi eu voi rosti nembutsu. Hotărât in acest fel am început să spun: “Namo ..." 
Apoi — ce minune! — am simtit ca si cum un torent de luminá s-a revársat asupra mea 
şi înainte să cred cá am terminat de spus “Amida Butsu", nembutsu a izbucnit de la 
sine unul dupá altul. Acesta a fost primul moment in care am fost capabil sá recit 
nembutsu in mod spontan. 


Ce sentimente calme, fericite si de nedescris am avut atunci! Ca si cum m-as fi 
urcat la bordul unei nave uriaşe, ca şi cum as fi strigat plin de triumf, m-am simţit 
puternic şi asigurat în acelaşi timp. Recitând nembutsu am realizat cu certitudine că 
aceasta era credinţa. Oh, da, asta este credința! 


“Pentru mine Ikeyama, nu mai există nici o altă cale decât să mă incred în 
cuvintele iubitului meu învățător Shinran Shonin, că sunt salvat de Buddha Amida 
doar recitând nembutsu." 

Acesta a fost pentru mine momentul Marii Treziri.” 


Marea Trezire apare atunci când mintea şi inima lui Buddha atinge în 
întregime şi deschide minţile şi inimile fiinţelor obişnuite şi ignorante, în aşa fel încât 
ele devin una cu mintea şi inima lui Buddha. Cu alte cuvinte, momentul Marii Treziri 
este atunci când “mintea fixată asupra rostirii nembutsu-lui răsare în interiorul 
vostru.” 

Chemati pe scená 


Tannisho poate fi impártit in douá párti: primele douá capitole sunt o colectie 
a cuvintelor lui Shinran iar celelalte reprezintá discutii purtate de Yuien (autorul 
cărții) despre intelegerile corecte sau greşite ale învățăturilor Maestrului. 

Unele capitole ne oferă imagini foarte vii despre interacțiunile lui Shinran cu 
anumite persoane, spre exemplu capitolul al doilea sau începutul postfatei, in care este 
prezentată o ceartă apărută printre discipolii lui Honen şi capitolele nouă şi 
treisprezece, care conţin dialoguri între Shinran şi Yuien. 

Aceste capitole fac o impresie uşor diferită față de restul cărții pe care o citim 
ca şi cum am asculta pe cineva ce vorbeşte despre credinţa lui; putem foarte bine să 
lăsăm cuvintele sale să ne intre pe o ureche şi să ne iasă pe cealaltă. Totuşi, atunci 
când citim capitolele ce se referă la anumite persoane ne simţim de parcă am privi o 
piesă de teatru. 


În capitolul al doilea nu ni se dau numele personajelor, însă putem vizualiza 
câțiva oameni care stau înaintea lui Shinran Shonin. Ei sunt acei “colegi de practică ce 
au făcut eforturi să ajungă în îndepărtata capitală, conduşi fiind de aceeaşi aspirație 
comună şi avându-și inimile fixate asupra naşterii în Tărâmul Împlinirii”. Aceştia 
tocmai îşi încheiaseră vorbele respectuoase de salut către Shinran şi stăteau acum 
înaintea lui cu lacrimi în ochi, probabil din cauza bucuriei şi recunostintei de 
necontrolat pe care o simțeau faţă de el. 


După un timp Shonin a început să vorbească: “Fiecare dintre voi a venit să mă 
vadă, trecând granițele a mai mult de zece provincii ...” Vizitatorii sunt toti numai 
ochi şi urechi încercând să nu piardă nici un cuvânt. În timp ce continuă să vorbească, 
unii dau din cap a înţelegere sau a nedumerire, se pleacă în spate ca pentru a-i 
contempla spusele ori stau nemiscati precum pietrele, alţii se relaxează ca şi cum s-ar 
simţi reasigurati, îşi freacă ochii sau tâmplele, stau cu mâinile încrucişate ori nu îşi 
găsesc locul. Când Shonin devine trist, se simte în tonalitatea vocii. Afectati de acest 
lucru ascultătorii fac diferite mişcări. Totuşi, atât vorbitorul cât şi cei care ascultă 
devin unitate în nembutsu-l care apare pe buzele lor. Putem observa aici pe viu 
lucrarea marii compasiuni ce vine din bătrânul Shinran. 


Dimpotrivă, într-o altă scenă vedem un Shinran tânăr şi aprins ce declară în 

mijlocul unei adunări a discipolilor lui Honen: “Credinţa mea şi cea a Maestrului 
nostru sunt unul şi acelaşi lucru.” Imediat o atmosferă ostilă se creează în jurul lui; 
Seikanbo şi Nembutsubo care se află lângă el îl acuză plini de furie: “Ce nepoliticos, 
ce îndrăzneală din partea ta să afirmi aşa ceva! Cred că ai înnebunit.” 
Surprins de ieşirea lor, Shinran le explică: “Nu mă intelegeti greşit. Nu am spus că îi 
sunt egal Maestrului nostru în inteligență şi înțelepciune, ci doar că nu există nici o 
diferenţă între credința lui şi a mea, ca sămânță a salvării.” Însă ceilalți discipoli l-au 
respins imediat: “Această afirmaţie a ta este de neiertat. Chiar nu iti dai seama cât de 
îngâmfat poti să fii?” Uitându-se la el cu sprâncenele încruntate şi suflecându-şi 
mânecile robelor i-au cerut să îşi retragă cuvintele. Însă din moment ce acestea 
reprezentau punctul central al credinței sale, Shinran a refuzat cu hotărâre să cedeze 
presiunilor. Unii dintre cei de față îi privesc spusele doar ca pe un argument 
interesant, însă cei mai multi sunt furiosi şi continuă să îl acuze cu voce tare. 

Scena se mutá in camera de oaspeti a lui Honen unde discipolii stau toti 
asezati. Zenshinbo (Shinran) este cel care se apárá iar Seikanbo este liderul 
acuzatorilor. Unul dintre cei prezenti iese plin de respect in fatá si prezintá cazul, 
urmat de altul care aduce noi adáugiri. Ín acest fel i-au prezentat Maestrului intreaga 
situație. După o perioadă de linişte, Honen le vorbeşte cu voce joasă: “Credinţa lui 
Genku (Honen) vine de la Tathagata’! iar credinţa lui Zenshinbo vine de asemenea, tot 
de la Tathagata......” Maestrul le vorbeşte din inimă şi profund; fata sa este calmă iar 
vocea plină de compasiune. Toti cei prezenţi se pleacă până la pământ. Coplesiti de 
emoție, unii suspiná. Cum s-a simţit oare Shinran Shonin în acele momente? Puneti- 
vă în locul lui si dati-vá singuri seama. 

În acest fel putem vizualiza efectiv modul în care credința oferită de Tathagata 
rezonează în cei doi maestri. 


Apoi, în capitolul treisprezece, când Yuienbo promite cá nu se va împotrivi 
niciodată cuvintelor Maestrului său, Shinran îl pune la încercare spunându-i să omoare 
o mie de oameni pentru ca naşterea sa în Tărâmul Pur să fie asigurată. Când Yuien se 
vede incoltit de această încercare socratică, Shinran îi atrage atenţia cá nu poate scăpa 
în nici un fel de “condiţiile ce apar datorită karmei trecute”. Folosind un exemplu atât 
de simplu şi uşor de înțeles, Shinran ne oferă o explicație clară asupra complicatului 
concept al karmei. Îndemânarea cu care îşi prezintă discursul este admirabilă. Totuşi, 
din cauză că Yuien rămâne doar un ascultător pasiv de la început şi până la sfârşit, 
acest capitol nu se diferențiază prea mult de celelalte în care nu avem decât 
declaraţiile despre credinţă ale lui Shinran. 


Acum să privim capitolul nouă. Ce putere maiestuoasă, imensă şi fără limite 
există în el! Mă simt de parcă aş fi tras cu forța şi adus în miezul problemei. Aici 
Yuienbo pune o întrebare. Şi ce întrebare! Ne putem lesne imagina hotărârea sa 
fermă. Această întrebare se găseşte pe buzele tuturor practicantilor nembutsu iar el 
caută soluţia definitivă la cea mai importantă problemă a vieții. 

“Deşi recit nembutsu, tendința de a dansa de bucurie este foarte slabă în 
interiorul meu şi nu îmi doresc să mă duc în Tărâmul Pur foarte repede. Ce crezi că se 
întâmplă cu mine?” 

Trebuie într-adevăr să îl admirăm pe Yuien pentru curajul şi sinceritatea de care dă 
dovadă punând o astfel de întrebare. Nimeni nu poate întreba aşa ceva cu inima 
uşoară, doar dacă nu cumva priveşte credința ca pe ceva ce se poate explica foarte 
uşor în cuvinte sau care poate fi atins doar prin remodelarea gândurilor, ca şi cum s-ar 
reface o construcție din lemn. 

Însă Yuien priveşte această întrebare ca pe o chestiune de viaţă şi de moarte, credința 
însemnând pentru el o stare a minții şi a inimii ce este făcută să evolueze prin lucrarea 
măreață a Legământului Principal” şi prin înflorirea cauzelor bune acumulate în 
viețile trecute. Dacă Maestrul i-ar dezaproba întrebarea, ar fi pentru el sfârşitul. Yuien 
nu şi-ar permite să aibă o credinţă care să nu fie aprobată de Maestru. Dacă Shiran ar 
reacționa critic, el şi-ar pierde orice speranţă de a se naşte în Tărâmul Pur". Când 
cineva bănuieşte că are o boală incurabilă devine plin de nelinişte în timp ce se duce la 
consultatia medicală, deoarece diagnosticul doctorului este echivalent pentru el cu o 
sentință de viaţă sau de moarte. Yuienbo, care a pus în cele din urmă această întrebare, 
în mod sigur că avea întipărită pe fata sa această hotărâre de viaţă sau de moarte. 

Aici avem nevoie să reflectăm asupra propriilor noastre atitudini. Când 
urmărim o piesă, râdem, devenim furiosi sau bucuroşi ca răspuns la povestea 
respectivă, la soarta şi atitudinile personajelor, rămânând cu toate acestea doar nişte 

simpli spectatori la întâmplările celorlalți. Din această cauză, după ce piesa ia sfârşit 
uităm cea mai mare parte din ea sau ne aducem aminte cel puțin câteva episoade. 
Totuşi, când citim capitolul nouă, nu putem rămâne doar spectatori, mai ales 
dacă ne considerăm pe noi înşine adepti ai lui Shinran, practicanți nembutsu sau mult 
mai pe larg spus, căutători ai credinţei. Fizic, putem să rămânem spectatori dar mințile 
şi inimile noastre trebuie să fie cu Yuien. El, ca purtător de cuvânt al nostru, caută un 
răspuns din partea lui Shinran la întrebarea cumplită ce zace ascunsă în străfundurile 
minţii noastre. 
Trebuie să avem acelaşi curaj şi aceeaşi hotărâre ca Yuien. Însă de ce nu avem nici 
măcar jumătate din ea? O să vă spun motivul pe şleau şi fără nici un fel de 
ascunzişuri: pentru că ne ascundem în spatele lui Yuien. 


Apoi, răspunsul lui Shinran este o altă surpriză. “Şi eu îmi pusesem această 
întrebare şi văd că acum aceeaşi idee iti apare şi tie Yuienbo!” Aici Shinran se aşează 
pe acelaşi nivel cu Yuien, nefăcând nici o distincție între maestru şi discipol. Motto-ul 
său, “Eu Shinran nu am nici un discipol” este foarte clar pus în practică. El îi 
consideră pe Devadatta, Ajatasatru si Vaidehi ca fiind incarnári" ale unor Bodhisattva 
ce au apărut în această lume pentru a salva fiinţele. Tratându-l pe Yuien ca pe colegul 
său de practică, Shinran conduce de fapt pe Calea cea dreaptă oamenii simpli şi 
ignoranti ce au comis păcate karmice grave, folosindu-se de metode pline de 
compasiune. 


Shonin, aşezându-se la acelaşi nivel cu Yuienbo, se pune de fapt pe acelaşi 
nivel cu noi. În realitate, ar trebui să fim impresionați profund de prezenţa sa în 
persoană, atât de aproape de noi, însă cu toate acestea rămânem calmi, crezând că ne 
putem ascunde în spatele lui Yuien. 


Haideţi să continuăm lectura. “Când reflectez profund asupra acestei chestiuni, 
dat fiind faptul că nu simţim atâta bucurie precum ar trebui, aşa încât să dansăm pe 
pământ şi în aer, îmi dau seama cu atât mai mult că Naşterea noastră este pe deplin 
asigurată.” Yuienbo, care se aştepta să fie mustrat de Shonin, primeşte în schimb 
aceste cuvinte încurajatoare. Deşi este mai liniştit acum, nu îşi poate da încă seama ce 
a vrut să spună de fapt Maestrul. 


Shonin explică apoi motivul incertitudinii lui Yuien: “Ceea ce reţine inima 
care ar trebui să se bucure şi ne împiedică să ne bucurăm este acțiunea patimilor 
oarbe.” Atribuind acestora motivaţia creării Legământului Principal, continuă: 
“Totuşi, Buddha ştiind asta de înainte ne-a numit fiinţe ignorante şi pline de patimi 
oarbe” si îşi scoate la iveală simtámintele sale cele mai sincere: “Legământul cel plin 
de Compasiune a fost făcut doar pentru astfel de fiinţe precum noi înşine!” Aceasta a 
fost declaraţia lui Shinran asupra credinţei adevărate ce apare din Legământ. 

Cum credeți că s-a simţit Yuien la auzul acestor cuvinte? Nu voi discuta acest 
lucru ci îl las pe seama imaginaţiei voastre. Cum vă simtiti voi acum după ce ati auzit 
cuvintele lui Shinran? 

Nu am intenția să interpretez capitolul nouă şi să explic înţelesul acestuia. 
Totuşi, vă rog să acordati atenţie propriilor voastre sentimente după ce ati auzit 
cuvintele lui Shinran, “Legământul plin de Compasiune a fost făcut doar pentru astfel 
de fiinţe precum noi înşine!” 


13 


Ín ceea ce má priveste, acele cuvinte mi-au zdruncinat mintea si inima. Am 
fost “agăţat” de cuvintele “doar pentru astfel de ființe precum noi înşine” la fel cum 
un pestisor ce înoată în jurul unui crap este agăţat deodată de burtă împreună cu 
acesta. Ascunzându-mă în spatele peştelui cel mare mă simțeam mai mult sau mai 
puţin apropiat de el in neliniştea lui, însă tot continuam să mă bucur de scenă 
asemenea unui spectator. Odată cu aceste cuvinte devin însă expus vederii. Shinran 
Shonin ne cheamă pe fiecare dintre noi: “Oameni buni, nu vá ascundeti în spatele lui 
Yuien. Veniti aici. Legământul plin de Compasiune a fost făcut pentru noi. Domnule 
Ikeyama, Legământul este pentru tine! Domnule X, este doar pentru tine!” În acest fel 
suntem chemaţi pe scenă de pe locurile spectatorilor. 


Ce minune! Stau acum lângă Yuienbo şi chiar în faţa lui Shinran Shonin în 
persoană de la care primesc instruire directă. Acesta m-a ales partenerul lui de discuţii 
şi aud de la el chemarea Legământului Principal. 

Am prezentat aşadar, prima parte din capitolul nouă. În esenţă, a doua este în 
întregime la fel. 

“Legământul plin de Compasiune este doar pentru astfel de ființe precum noi 
înşine” — printre practicantii nembutsu sau aceia în care a răsărit “mintea fixată asupra 
rostirii nembutsu-lui”, există oare cineva care nu a trăit acest sentiment? Mai mult 
decât atât, nembutsu este exprimarea verbală a siguranţei ce apare din acest sentiment. 
Din acest motiv, afirmaţia lui Shinran Shonin este metoda prin care oamenii întâlnesc 
adevărata credință şi încep să spună nembutsu. 


Aş dori să mai adaug câteva cuvinte înainte de a încheia acest eseu. Puteţi 

privi Tannisho asemenea unei clădiri ce înconjoară întreaga lume a credinţei adevărate 
şi având optsprezece porti împrejurul acesteia. Bineînţeles că aveţi acces înauntru pe 
oricare dintre ele. Însă dintre toate, al doilea capitol poate fi numit poarta principală 
prin care se poate accede în Tărâmul Beatitudinii Supreme: “Pentru mine Shinran, nu 
există nici o altă cale decât să mă încred în cuvintele iubitului meu învăţător, că 
suntem salvati de Amida doar spunând nembutsu.” 
Am trecut chiar eu, Ikeyama, prin această poartă la un moment dat. Dacă al doilea 
capitol este poarta principală, fără îndoială că al nouălea reprezintă poarta din spate. 
Dacă aveţi dificultăți în a intra prin fata, puteți ocoli şi intra pe poarta din spate. Mai 
mult decât orice altă scriere, acest capitol arată limpede cât de profund şi conştiincios 
lucrează mintea şi inima lui Tathagata asupra fiecăruia dintre noi. 

Chiar dacă vă gândiţi cá ati intrat în lumea credinţei prin capitolul al doilea, 
emoția se linişteşte odată cu trecerea timpului. Când incepeti să vă simtiti nesiguri în 
ceea ce priveşte propria voastră credinţă şi rátáciti către ieşirea de la poarta din spate, 
cuvintele “pentru că nu simțim atâta bucurie precum ar trebui” vă scapă definitiv de 
această îndoială şi vă dă o siguranţă de nezdruncinat. 


Pe scurt, capitolul al nouălea are două funcţii: pe de o parte ne introduce în 
lumea credinței şi pe de altă parte, preîntâmpină rătăcirea de ea. 

Shinran Shonin cu un surás amar 


Ínfátisarea caldă s-a transformat în fumul Nirvanei, 

Însă imaginea sa vie rămâne încă înaintea ochilor noştri. 

Vântul impermanentei i-a stins vocea plină de bunătate, 

Însă cuvintele sale adevărate răsună şi acum în urechile noastre. 


Regret foarte mult că nu m-am născut în perioada când trăia Shinran Shonin şi 
că nu am avut şansa să stau fata în fata cu el, însă sunt fericit pentru faptul că îi pot 
auzi cuvintele pline de compasiune care îmi oferă o imagine vie a personalităţii sale 
calde. 

Haideţi să încercăm să îl vizualizăm în timp ce citim capitolul al doilea din 
Tannisho. 


Pe fondul unei blándeti atotcuprinzátoare ce răzbate din întreg capitolul, 
simțim hotărârea arzândă a lui Shinran care străpunge corpul şi mintea ascultătorilor. 
Energie vitală şi pură se revarsă din întreaga sa personalitate în timp ce se străduieşte 
să aducă înapoi adevărata credință, ai cărei părinți sunt Lumina şi Numele, din mâinile 
haine ale “adversarilor lui Buddha şi a celor ce împiedică lucrarea Dharmei". 


Înaintea lui Shinran stau aşezaţi câţiva vizitatori care au parcurs tot drumul 
dintre Kanto şi Kyoto. Feţele lor exprimă o mare bucurie şi încântare deoarece şi-au 
împlinit în sfârşit dorința de a-l întâlni pe Shonin. Toţi sunt numai ochi şi urechi în 
timp ce el începe să vorbească. 


Shonin rosteşte primele cuvinte calm şi gânditor. Fiecare propoziţie este plină 
de blándete şi tărie. Cât de drag şi familiar trebuie să fi sunat vocea sa pentru ei! 


Uitându-se la toti cu seriozitate le aduce aminte de motivele pur spirituale ale 
vizitei lor: “Fiecare dintre voi a venit să mă vadă trecând graniţele a mai bine de zece 
provincii cu riscul vieţii sale, numai pentru a întreba despre calea către naşterea în 
Tărâmul fericirii supreme.” 

La aceste cuvinte, ascultătorii şi-au îndreptat spatele. 


Nu putem niciodată atinge credința dacă nu privim direct în față obiectul 
credinţei noastre. În legătură cu acest lucru putem face referire la “Confesiunea unui 
suflet frumos”!5, de Goethe. În ea, eroina descrie momentul în care a atins credinţa: 
“M-am rugat din tot sufletul meu, “O, Doamne, te rog oferă-mi credința.” Aplecatá 
asupra unei mese mici din fata mea, mi-am acoperit cu mâinile fata plină de lacrimi. 
Eram în chiar starea în care care trebuie să ne aflăm pentru ca Dumnezeu să ne asculte 
rugăciunile, însă pe care foarte rar o putem atinge pe deplin.” “Starea” menţionată aici 
se referă la a privi drept în faţă obiectul credinţei noastre, anume “concentrare corectă 
şi o minte sinceră”. “Numai pentru a întreba despre calea către naşterea în Tărâmul 
fericirii supreme” — Shinran Shonin le reaminteşte să nu se îndepărteze de scopul lor, 
deoarece veniseră la el doar pentru a atinge credinţa. 

Vocea lui Shinran devine si mai severă: “Vă înşelaţi amarnic dacă vă 
inchipuiti că veţi găsi la mine vre-o ştiinţă specială a unei cái pentru naşterea in 
Tărâmul Pur, alta decât nembutsu sau a unor scripturi care să o susțină.” Sámánta 
salvării este doar nembutsu, nu vă lăsați amágiti să credeți cá mai trebuie să 

cunoasteti si alte lucruri; credinta este tot ceea ce aveti nevoie, nu acordati atentie la 
nimic altceva — in acest fel, Shonin le directioneazá atentia cátre tinta pe care trebuie 
sá se concentreze. 

“Dacă sunteți interesaţi in cái şi învățături altele decât nembutsu”, continuă 
Shinran schitánd un zâmbet vag, “ar trebui să vă duceti la Nara sau muntele Hiei unde 
sunt foarte multi maeştri pricepuţi şi să îi întrebaţi metodele lor secrete pentru a atinge 
Naşterea.”. Dacă scopul principal al vizitatorilor era de a obţine cunoştinţe, atunci 
însemna că nu se aflau unde trebuie. Vorbindu-le direct şi fără menajamente, Shinran 
le zâmbeşte tachinându-i uşor. Până la urmă el însuşi studiase din greu acele căi în 
tinerețe şi era un bun cunoscător al lor. Zâmbetul lui nu devenise încă amar si nu se 
folosise până acum de asul din mânecă, ce se aştepta să îi ajute definitiv să îşi 
găsească drumul, indiferent cât de pierduţi ar fi fost. 


Acum urmează asul din mânecă. Shinran se află într-o stare complet diferită, 
afundându-se în memoria trecutului său. De fapt, ceea ce este acum nu diferă cu nimic 
de ceea ce era în urmă cu cincizeci de ani. Din străfundurile reflectiei personale 
Shinran vorbeşte despre credinţa sa: “Pentru mine Shinran, nu există altă cale decât să 
mă încred în cuvintele iubitului meu învăţător (Honen) că suntem salvaţi de Buddha 
Amida doar spunând nembutsu.”. Oricine dintre cei care l-au privit atunci pe Shonin 
au avut cu siguranță aceeaşi bucurie şi pace precum Ananda când a văzut strălucirea 
nemaiîntâlnită ce emana din Buddha Shakyamuni în cea mai adâncă meditaţie. 


Cu multi ani în urmă, când avea douăzeci şi nouă de ani, Shinran l-a vizitat pe 
Honen la Yoshimizu şi a trăit această bucurie şi pace. A întâlnit “cuvintele iubitului 
meu învățător”, care erau pentru el afirmaţiile directe ale lui Buddha Amida apărut în 
forma lui Honen Shonin. 

Când luna apare exact între soare şi pământ vedem o eclipsă totală sau inelară 
în timpul căreia se poate observa în jurul circumferinței lunii o ceaţă argintie ce se 
învârte foarte repede în jurul acesteia, numită proeminentá şi care este emisă de 
suprafața soarelui. Shinran Shonin a putut să vadă o astfel de proeminentá în jurul 
persoanei lui Honen. Aceasta nu era altceva decât practica lui — “doar spunând 
nembutsu.” 


În ceea ce mă priveşte, “mintea fixată asupra rostirii nembutsu-lui” a apărut în 
mine pentru prima oară când am citit pasajul “pentru mine Shinran...” Înainte de acest 
moment nu am fost niciodată capabil să spun cu uşurinţă nembutsu. “Ah, cât de mult 
îmi doresc să obțin credința adevărată!" — în momentul în care mintea mea a fost 
concentrată pe acest gând, mi-a apărut în față acel pasaj: “Pentru mine Shinran, nu 
există altă cale decât să má încred în cuvintele iubitului meu învățător.....” Văd că 
Shinran a spus şi el doar nembutsu. Atunci, voi face şi eu la fel. Urmându-l pe Shinran 
Shonin, abia am zis “Namo” — nici măcar nu am apucat să zic “Amida Butsu” — şi 
deja mă aflam într-o cu totul altă stare de spirit; mă simţeam ca şi cum fusesem lovit 
de o mulțime de raze de lumină iar nembutsu a început să se reverse fără încetare de 
pe buzele mele. După un timp, am fost în stare să îmi zic mie însumi: “acum înţeleg, 
aceasta este credința”. Când am început să spun nembutsu împreună cu Shinran 
Shonin, acesta a dispărut dinaintea mea fără să-mi dau seama iar eu am fost atins 
direct de lumina lui Tathagata. 


Shinran Shonin continuă, însă faţa şi vocea sa capătă un aer trist şi auto-ironic: 
“Nu ştiu nici măcar dacă nembutsu este cu adevărat seminta naşterii mele în Tărâmul 

Pur sau acțiunea care má va conduce în iad. Chiar dacă am fost înşelat de Maestrul 
Honen şi spunând nembutsu voi ajunge în iad, nici chiar atunci nu aş avea nici un 
regret. Motivul este acela că dacă aş fi putut deveni un Buddha depunând eforturi în 
alte practici, însă cu toate acestea am ales să spun nembutsu şi am căzut în iad, atunci 
aş avea de ce să regret şi să mă simt înşelat. Dar cum eu sunt incapabil de oricare altă 
practică iadul este oricum singura mea destinație indiferent ce aş face.” 


Acest citat este în legătură cu pasajul anterior: “Vă înşelați amarnic dacă vá 
inchipuiti că veţi găsi la mine vre-o ştiinţă specială a unei cái pentru naşterea în 
Tărâmul Pur, alta decât nembutsu sau a unor scripturi care să o susțină.” Spunând “nu 
ştiu nici măcar”, el îşi reafirmă propria ignoranță iar prin cuvintele “incapabil de 
oricare altă practică”, recunoaşte incapacitatea sa de a atinge Naşterea prin puterea 
personală. Făcând aceste declaraţii, Shinran ne îndeamnă să ne grăbim să trecem din 
tărâmul ataşamentelor fata de faptele bune şi practicile personale în lumea credinţei, 
lumea lui “doar nembutsu". El ne arată punctul din care ne putem lua zborul iar 
cuvintele lui din capitolul nouă sunt ultima împingere în acest sens: “Totuşi, Buddha 
ştiind asta de înainte ne-a numit fiinţe ignorante şi pline de patimi oarbe. Aşadar, 
Legământul cel plin de Compasiune a fost făcut doar pentru astfel de ființe precum 
noi înşine.” 

Chipul lui Shinran se luminează brusc şi străluceşte asemenea lunii ce apare 
din spatele norilor. Faţa sa radioasă are o seninătate sublimă aşa cum este descrisă de 
fraza ko-gen-gi-gi (“Minunatul chip al lui Buddha străluceşte neasemuit de frumos”). 
Din această maiestuoasă strălucire provine afirmaţia sa: “Dacă Legământul Principal 
al lui Amida este adevărat, învățătura lui Buddha Shakyamuni nu poate să fie falsă. 
Dacă învăţătura lui Buddha este adevărată, comentariile lui Shan-tao nu au cum să fie 
false. Dacă comentariile lui Shan-tao sunt adevărate, ceea ce spune Shinran nu pot să 
fie vorbe goale.” Acesta este mesajul lui Shinran ca “reprezentant al lui Tathagata”. 
Ce deosebire față de afirmaţia sa de înainte “nu ştiu nici măcar...”, ce ar putea fi 
privită ca o absenţă a încrederii. Aceasta din urmă este o voce a plângerii ce provine 
din introspectia profundă iar prima este o chemare din lumea credinţei, o declarație ce 
poate fi făcută de o persoană care a văzut direct acea ceaţă argintie numită 
proeminentá. 


Shinran Shonin şi-a încheiat discursul. Atmosfera încordată care umplea 
camera se dizolvă de la sine. Este normal să fie aşa. Dar de ce oare fata 1 se umbreste 
din nou de norii melancoliei? * Aşadar, acesta este modul in care această ființă 
ignorantá crede [in Legământ]. Dincolo de asta, fie că acceptaţi nembutsu sau cá îl 
abandonați depinde numai de voi să decideti.^ Când Shonin a început această 
declaraţie: “Aşadar, ...”, probabil că s-a uitat din nou la ascultătorii săi şi a spus mai 
degrabă rece şi cu un oftat adânc: “.... depinde numai de voi ....” Asta deoarece in 
multe privinţe cei prezenți nu se ridicau la nivelul aşteptărilor sale. Erau acolo prea 
puţine persoane care doreau într-adevăr să atingă culmile înalte ale credinţei. 


“Depinde numai de voi să decideti" — aceste cuvinte sună a cinism necruţător. 
În acest moment pe fata lui Shonin apare un zâmbet amar. Vorbind la modul foarte 
strict, a calcula, a proiecta, sau a plănui ceva folosind puterea personală şi mintea 
noastră limitată (hakarai) este în contradicţie cu credinţa tariki'® (puterea 
Legământului Principal al lui Amida). Spre exemplu, în al unsprezecelea capitol din 
Tannisho se spune: "Apoi, oamenii care fac distincţie între faptele bune şi cele rele, 
considerându-le ajutoare sau piedici în calea naşterii în Tărâmul Pur, interpunând 

astfel propriile lor calcule personale, acestia nu se incred in lucrarea de neconceput a 
Legământului si, stráduindu-se să facă fapte care să îi conducă spre Nastere, în 
conformitate cu propriile lor planuri, ajung să facă din nembutsu propria lor practică”. 
De asemenea, în al şaisprezecelea capitol se afirmă că: “Odată ce suntem stabiliți în 
credinţă, naşterea noastră în Tărâmul Pur va fi îndeplinită după planul lui Amida iar 
nu prin calculele noastre personale ... Atunci, nembutsu va apărea de la sine pe buzele 
noastre; aceasta este jinen (apărut în mod natural). Faptul de a nu exista nici un calcul 
personal din partea noastră este numit jinen. Acesta este el însuşi tariki.” Aşadar, 
hakarai se află în opoziţie cu jinen, tariki, mugi-igi (ceea ce este liber de orice calcul 
personal) şi adevărata credință. lar credinţa însăşi este ceva oferit nouă de lucrarea lui 
Amida, adică un cadou al lui Amida. Nu putem obţine sau oferi altora credinţă prin 
gândirea şi faptele noastre bazate pe calcule şi planuri personale. 


Însă Shonin nu a vrut în mod intenţionat să fie cinic sau ironic atunci când a 
zis: “depinde numai de voi”. În opinia mea, acţiunea pe care ne-o recomandă cu toată 
seriozitatea este de a lua o decizie personală, ori acceptăm ori abandonăm nembutsu, 
aceasta fiind singura acțiune bazată pe noi înşine ce ne este permisă pe calea atingerii 
credinţei. Cu alte cuvinte, este pasul hotărâtor în credință, “mintea fixată asupra 
rostirii nembutsu-lui”. Într-o ultimă analiză, această formă de acţiune bazată pe noi 
înşine (calcul personal) provine din Compasiunea lui Buddha Amida, lucru ce 
ajungem să îl conştientizăm mai târziu. Acest act bazat pe un calcul personal nu este 
doar ceva ce ne este permis ci un proces inevitabil şi indispensabil. Spe exemplu, în 
pasajul referitor la schimbarea inimii (eshin), din capitolul şaisprezece se spune: 
“Aceia care de-a lungul vieții lor au fost inconstienti fata de adevărata esență a 
Legământului Principal, care este Puterea Celuilalt, ajung să realizeze, primind 
înțelepciunea lui Amida, că nu se pot naşte în Tărâmul Pur nutrind aceleaşi gânduri şi 
simtáminte de până acum, aşa că îşi abandonează fosta minte şi inimă şi se încred în 
Legământul Principal. Asta este ceea ce se înţelege prin “schimbarea inimii (eshin)". 

“Ajung să realizeze” din citatul de mai sus este exact tipul de calcul personal 
(hakarai) de care vorbeam mai înainte Să vă dau un alt exemplu. În parabola “Celor 
două râuri şi a căii albe” există următorul pasaj: “Acest călător a mers deja departe în 
câmpia imensă unde nu există nici tipenie de om. Deodată însă, apar ca din senin mai 
multi bandiți şi animale fioroase. Văzându-l singur, încep să se apropie cât mai repede 
de el, întrecându-se între ei care să îl ucidă primul. Temându-se de moarte, el fuge 
imediat înspre vest şi ajunge la aceste râuri imense. Când le vede, contemplă şi îşi 
spune lui însuşi ... “ Povestea continuă: “Groaza sa în acest moment este de nedescris. 
Aşa cá se gândeşte în mintea lui ... *. Parabola se încheie astfel: “Din moment ce 
călătorul aude vocea lui Buddha Shakyamuni îndemnându-l de pe acest țărm şi 
chemarea lui Buddha Amida de pe celălalt, se decide trup şi suflet să urmeze Calea şi 
porneşte imediat fără nici o îndoială sau frică”. Cuvintele “contemplă şi îşi spune lui 
însuşi”, “se gândeşte” şi “se decide" se referă la gândirea şi acțiunea bazată pe calcule 
personale (hakarai) care este imediat anterioară atingerii credinței sau la punctul in 
care ne luăm zborul în tărâmul “minţii care decide să spună nembutsu”. 


Totuşi, dacă nu ati ajuns până în acel punct ci încă vă aflați cu mult înainte, 
pierzându-vă vremea de pomană, cuvintele lui Shinran, “depinde numai de voi să 
decideti" vor suna ca o remarcă cinică şi ironică. Nu va fi cu nimic diferit fata de un 
mesaj de despărţire urându-vă călătorie plăcută. Dacă o luaţi în felul acesta înseamnă 
că nu intelegeti adevărata sa intenţie. Zâmbetul lui amar provine din sentimente 
amestecate şi anume din aceea cá nu există nimic pe care să te poti baza în viaţă, lucru 

exprimat de cuvintele “Eu Shinran nu am nici măcar un singur discipol” si din 
sentimentul de a fi asigurat la modul absolut, lucru exprimat de expresia “după planul 
lui Amida”. 


O declaraţie mult mai puternică a acestor sentimente se găseşte în prefata de la 
Kyogyoshinsho: “Ah, greu este să întâlneşti condiția minunată ce provine din 
Legământul universal chiar şi după multe vieți şi rar este să atingi credința pură şi 
curată chiar şi în sute de milioane de kalpa. Dacă se întâmplă să urmezi adevărata 
credință şi practică, trebuie să te bucuri de această condiţie minunată ce vine din 
marele trecut îndepărtat. Dacă te laşi prins în plasa îndoielii în această viaţă, te vei 
pierde din nou în întuneric timp de nenumărate kalpa. Adevărate şi sincere sunt 
cuvintele lui Buddha care se leagă să îi salveze pe toti şi să nu uite pe nimeni; acestea 
sunt adevăratele învățături care întrec toate celelalte lucruri din lume şi sunt cel mai 
greu de găsit. Nu întârzia şi nu ezita niciodată să asculti şi să reflectezi asupra lor”. 
Cuvintele “nu întârzia şi nu ezita niciodată să asculti şi să reflectezi asupra lor" sunt 
ceea ce Shonin are cu adevărat în vedere atunci când spune: “depinde numai de voi să 
decideti". Adepții nembutsu din regiunea Kanto cu siguranţă că şi-au dorit din tot 
sufletul să şteargă urma de suferință din surâsul său şi să îl transforme într-unul 
strălucitor. Aceasta trebuie să devină dorința tuturor celor care urmăm acum calea 
credinţei lui Shinran. 

Doar nembutsu 


Cam de pe la inceputul toamnei trecute boala mea cronicá" se agravase destul 
de mult. Íncepusem sá am crize spasmodice si incepeam sá sufár din ce in ce mai tare 
odatá cu venirea frigului. Pe la mijlocul lui Decembrie, venirea anului nou era pentru 
mine ca vârful de neatins al unui munte înalt. Mai mult decât atât, ultima parte a 
urcuşului părea atât de abruptă încât nu eram sigur dacă aveam atâta energie încât să 
ajung în vârf. Gemeam într-una de durere. 


Până la urmă am reuşit într-un fel să intru în noul an, însă starea mea de 
sănătate nu se imbunátátise. Mi-am anulat toate orele de la Universitate şi m-am retras 
acasă, dar cu toate acestea boala s-a gravat foarte rău spre sfârşitul lui lanuarie şi a 
durat până în prima jumătate a lui Februarie. 


Nimeni nu putea şti cu siguranță dacă voi supraviețui sau nu. Mai degrabă cei 
mai multi dintre cunoscutii mei credeau cá am doar zece sau douăzeci la sută şanse de 
supravieţuire. Casa mea era plină de întristare. 

Şi eu simţeam acelaşi lucru. Mă gândeam: “Deşi încă respir în noaptea asta, 
până mâine dimineață aş putea să mor”. “Aha, văd că inspiri şi expiri pe rând doar o 
singură dată”. Era ca şi cum aş fi descoperit ceva de care oamenii nu erau de obicei 
conştienţi. 

Cu toate acestea, o parte din mine rezista încă ideii că aş putea muri atunci. 


“Dacă aş muri ... “În timp ce mă gândeam la cutare şi cutare lucru simţeam 
ataşamentele mele puternice față de acestea. Însă mi-am spus mie însumi: “Uită de 
ele; ‘doar nembutsu' este cu mine.” Puteam să văd cu uşurinţă din pat un myogo" 
scris de bunul meu prieten, Jokan Chikazumi. Pe acesta, sub Numele lui Amida scria: 
“cu smerenie am scris cuvintele sacre ..... “când te urci în corabia Legământului Marii 
Compasiuni şi pluteşti pe nemărginitul ocean al luminii strălucitoare, vântul 
supremelor virtuţi suflă uşor şi transformă în bine nenumăratele valuri ale răului. Intr- 
o clipă întunericul ignoranței este distrus şi atingi degrabă tărâmul luminii infinite...”. 

Ochii mi s-au oprit în special pe cuvintele: “Intr-o clipă întunericul ignoranței 
este distrus”. Am conştientizat imediat o nouă situaţie — pasajul acesta trebuie înţeles 
ca indicând ceea ce se întâmplă aici şi acum. 

Diferite parti din Tannisho îmi veneau în minte una după alta. Fiecare 
propoziţie, fiecare frază, chiar şi fiecare literă mă lovea şi intra în inima mea cu o forță 
teribilă. Aşa cum se spune că o balenă uriaşă soarbe apa a o sută de râuri, tot aşa 
cuvintele din Tannisho mi-au înghițit mintea şi corpul. 


M-am gândit că dacă aş trăi, dacă aş supraviețui cumva acestei situații 
disperate — aş dori să împărtăşesc cu ceilalți experiența pe care am avut-o atunci. 
Aceasta rămăsese singura mea dorință. 

În timp ce má uitam piezis la imaginea morţii ce se profila înaintea mea si 
zăceam pe patul de suferință, eram din ce în ce mai plin de recunoştinţă pentru acel 
“doar nembutsu”. La un moment dat tot corpul meu devenise insuportabil de cald din 
cauza febrei — din întâmplare, aveam pe atunci şi o nefrită acută şi auzisem că această 
boală dă naştere la diferite halucinaţii — încât am simțit că mă aflu în iadul căldurii de 
foc. Nu numai eu ci şi multi alti păcătoşi erau acolo şi sufereau enorm. Însă am strigat 
în gând: “am cu mine pe acel “doar nembutsu””. Desi se afla într-o suferință şi febră 

cumplită, mintea mea era calmă. Probabil cá aveam chiar o umbră de zâmbet pe fata. 
Motivul era acela că doar eu eram cauza suferințelor mele — în timp ce tocmai făceam 
un tur al iadului arzător şi le experimentam pe propia piele. 


Altă dată am avut friguri insuportabile şi mă aflam într-o peşteră unde eram 
chinuit de un ger necruţător. Acest loc era de asemenea plin de oameni răi. Insă “doar 
nembutsu “ era cu mine. 


Odată am ajuns în lumea oamenilor unde am întâlnit unul după altul mulți 
indivizi mândri de ei înşişi, acele aşa zise persoane de succes care au trăit în diferite 
locuri şi timpuri ale istoriei lumii. Unii erau prinşi în mrejele patimilor şi 
ataşamentelor de tot felul în timp ce alții goneau după faimă şi profit. 

Apoi am vizitat tărâmurile cunoaşterii, studiului, moralității, religiei, iniţiativei, 
aventurii, şi aşa mai departe. Vehiculul cu care eram transportat era întotdeauna un 
avion pe nume “doar nembutsu”. 


Unele din scenele cu care m-am întâlnit în peregrinările prin lumea oamenilor 
au dat naştere la sentimente puternice de iubire, invidie, venerație, admirație, făcându- 
mă să nu le pot părăsi prea uşor. Însă de fiecare dată mi-am zis mie însumi: “şi ce 
dacă. Eu îl am pe “doar nembutsu"" şi cu inima uşoară zburam către locul următor. De 
fiecare dată paşaportul meu era “doar nembutsu". 

Însăși destinaţia către care mă îndreptam s-a dovedit a fi până la urmă “lumea 
lui doar nembutsu”, probabil din cauză că aceasta era singura lume care îmi împlinea 
dorințele şi aspirațiile mele cele mai profunde. Vehiculul meu aerian pe nume “doar 
nembutsu” zbura prin straturile de nori deasupra Căii albe. 

Poate veţi crede că această întâmplare este doar fantezia unui nebun. Aşa am 
crezut şi eu la început însă m-am înşelat. Când mă gândesc la ea cu atenţie îmi dau 
seama că viața mea de până acum a fost mai mult sau mai puţin precum descrierile 
de mai sus. 


“Imediat întunericul ignoranței este distrus”. 
În fata mea este întuneric. În mod special în fata unui om care urmează să moară se 
găseşte cea mai adâncă întunecime. Deodată, chiar atunci şi acolo, începe să 
strălucească “doar nembutsu”. Pentru mine acesta se aseamănă cu o făclie ţinută în 
mâna unui uriaş ce arde şi distruge lunga noapte a ignoranței. În depărtările de 
necuprins, lovit de razele de lumină, “întunericul ignoranței este distrus imediat”. 


Oriunde mă duc “doar nembutsu” este întotdeauna cu mine şi nu mă 
abandonează niciodată. Ciudat şi mai degrabă misterios, “nembutsu” apare 
întotdeauna însoţit de cuvântul “doar”. Nu este însă nici un mister. Această expresie 
isi are originea in Tannisho şi apare în două locuri ale acestei lucrări. Mai întâi, în al 
doilea capitol: “pentru mine Shinran, ..... doar spunând nembutsu.", un pasaj pe care 
foarte rar uit să îl citez când tin o prelegere. Apoi în ultimul capitol: “toate lucrurile, 
fără nici o excepție, sunt false şi lipsite de conţinut, toate sunt neadevărate şi 
nesincere. Doar nembutsu este singurul adevărat şi autentic”. 

Ambele pasaje conţin cuvintele “doar nembutsu”. “Doar” înseamnă “nici un 
alt lucru” sau “numai acela”. 

Care “doar nembutsu” a fost întotdeauna cu mine şi nu m-a abandonat 
niciodată? Cel menţionat în al doilea sau în ultimul capitol al Tannisho? 

La inceput am crezut cá nu existá nici o diferentá intre ele deoarece ambele 
folosesc expresia “doar nembutsu”, însă după o examinare mai atentă mi-am dat 
seama că nembutsu, deşi este pronunţat în acelaşi mod, are uşoare diferenţe de 
personalitate în funcție de situaţie. Aceste diferențe sunt asemenea contururilor 
muntelui Fuji care chiar dacă este la fel de maiestuos în toate părțile, arată uşor diferit 
când este privit de la est sau vest. 


“Doar nembutsu” din al doilea capitol are rolul unui pergament secret pe care 
un maestru îl oferă discipolului şi în care este explicată esenţa nembutsu-lui. 

În schimb, “doar nembutsu" din ultimul capitol al Tannisho este o sită cu care 
discipolul care are o înţelegere deplină a esenței nembutsu-lui, respinge toate 
învățăturile false. 

Aşadar, “doar nembutsu” ce a distrus dintr-o dată întunericul este asemenea 
unui pergament secret. Când am văzut diferite stiluri de viaţă cărora le lipsea credinţa, 
am zburat peste ele şi le-am depăşit spunându-mi mie însumi: “şi ce dacă. Eu îl am pe 
‘doar nembutsu"". Acest “doar nembutsu” a fost sita mea. 


Există o zicală: “Dulăii patimilor oarbe nu ne părăsesc niciodată indiferent cât 
de mult ne-am strădui să îi gonim iar luna nirvanei nu răsare oricât de mult am chema- 
o". Cu toate acestea “doar nembutsu-l” meu este diferit. Deşi nechemat acesta se tine 
scai de mine precum ghimpii de coaja castanelor şi nu mă va părăsi niciodată, un 
înrăit posesor de patimi oarbe ce sunt. 

Este de-a dreptul uluitor când experimentez efectiv avantajul Legământului lui Amida 
care mă primeşte şi nu mă abandonează niciodată, aşa cum este exprimat în cuvintele 
“Te voi proteja”. 

Promisiunea “te voi proteja” este precedată de pasajul “vino imediat cu 
sinceritate şi intenţie corectă.”!? Aceasta este chemarea Legământului Principal, care 
are acelaşi înţeles cu “doar nembutsu”. “Cu sinceritate şi intenţie corectă” corespunde 
lui “doar” iar “vino imediat” lui “nembutsu”. Pentru mine cuvintele “vino imediat cu 
sinceritate şi intenție corectă” sunt o traducere a lui “doar nembutsu”. 


Aş mai vrea să adaug faptul că “vino imediat” poate fi reformulat prin “te 
implor vino acasă”, dacă inima lui Amida este comparată cu cea a unei mame care îşi 
aşteaptă copilul să se întoarcă şi să renunțe la viaţa unui rătăcitor fără cămin. 


Ah, ce este mai real şi mai adevărat decât “vino imediat cu sinceritate şi 
intenţie corectă” sau decât “doar nembutsu”? Am menţionat mai devreme ultima mea 
dorinţă din momentul în care eram bolnav, şi anume că în cazul în care supraviețuiesc 
aş dori să vorbesc cu adepții şi prietenii mei întru nembutsu despre anumite pasaje din 
Tannisho care îmi cuprinseseră tot corpul şi mintea. 

Cu toate acestea, după ce am supravieţuit acelor momente critice, realizez că nu ştiu 
despre ce să vorbesc. Mă simt gol. “Doar nembutsu” este singurul care rămâne cu 
mine. 

În timpul bolii, Tannisho, în mod special ultima jumătate a capitolului nouă, 
m-a copleşit cu o putere pe care nu o mai simtisem niciodată. “Nedorind să mergem în 

Tărâmul Pur foarte repede”, “ne temem că am putea muri chiar şi când suntem puţin 
bolnavi”, “ne este foarte greu să abandonăm această veche casă a durerii”, “în 
momentul în care legăturile noastre karmice cu viaţa aceasta sunt rupte”, “Legământul 


marii compasiuni este cu atât mai demn de încredere”, şi aşa mai departe — fiecare 

cuvánt era simtit vital la fel precum inspiratia s1 expiratia. Insá acum — ce minunat! — 
“doar nembutsu" este singurul cuvânt adevărat care rămâne cu mine". 


Cu toate acestea, dacă mă gândesc bine, nu e nimic ciudat în asta. În chiar zilele când 
eram bolnav, toate frazele şi propoziţiile care îmi veneau în minte se transformau în 
“doar nembutsu” imediat ce le recitam. Aşa că, în ultimă instanţă, întreg Tannisho, de 
la început şi până la sfârşit, nu este altceva decât un lant neîntrerupt de “doar 
nembutsu”. 
Îmi aduc aminte că spuneam aceste lucruri unui adept nembutsu care venise să mă 
viziteze tocmai din Okayama, nutrind pe jumătate gândul că îmi rostesc ultimele 
cuvinte. 

Realizez faptul că “doar nembutsu” este începutul şi în acelaşi timp, sfârşitul. 
Nu doar Tannisho, ci şi celelalte scrieri sacre din Jodo Shinshu îşi au orginea în “doar 
nembutsu” şi toate se întorc la el. Dacă ni s-ar cere să înțelegem un pasaj lung sau un 
discurs complicat când suntem pe patul de moarte, nu am avea absolut nici o şansă. 
Dacă ar exista anumite condiţii pentru a atinge naşterea în Tărâmul Pur, nu le-am 
putea îndeplini niciodată. Deoarece “doar nembutsu” este singura şi ultima realitate, 
putem “aprecia cu sinceritate lucrarea Legământului Principal prin care Amida s-a 
hotărât să mă salveze”. 
Din seninul cerului acel “doar nembutsu” îmi apare în minte. Nu este el 

nembutsu-l trimis nouă de Tathagata, cel de “dincolo de practica şi virtuțile 

personale"? Nu este el acelaşi cu “mintea fixată asupra rostirii nembutsu-lui”? 

Si 

chiar acea minte reprezintá eterna si indestructibila fortá vitalá care strábate 

credinta 

noastrá in viata de fiecare zi. 


“Doar nembutsu" îmi aduce aminte de expresia binecunoscută a lui Rennyo 
Shonin: “tot ceea ce rămâne este doar cenuşă albă”. Atunci îmi vine să spun: “Doar 
nembutsu rămâne”. Este o trezire şi o întoarcere a minţii demnă de invidiat aceea pe 
care un om cu credință este capabil să o trăiască pe patul de moarte. Urmează apoi 
Marele final: “ajunge cât ai clipi în Tărâmul luminii infinite”. 

Doar spunánd nembutsu 


Expresia “doar spunând nembutsu” este esența a ceea ce Shinran Shonin a 
auzit de la iubitul său învăţător, punctul central în descrierea credinţei noastre şi cel 
mai bun mijloc de a-i ghida pe alţii către credinţă. 


Trebuie să fi existat nenumărați oameni care au întâlnit credinţa prin această 
expresie. Eu sunt unul dintre ei. Atras de aceste cuvinte, am vrut deodată să fiu 
asemenea altor adepţi nembutsu şi am decis să recit Namo Amida Butsu. Acesta a fost 
momentul când mi-am luat zborul în tărâmul credinţei la care tânjeam de atâta timp. 


În zilele noastre nembutsu este ceva obişnuit în toată Japonia. Nu cred că 

există vre-un japonez, cu excepția bebeluşilor sau a copiilor foarte mici, care nu a 
rostit vreodată nembutsu sau nu l-a auzit recitat. Deoarece Japonia este o ţară 
Mahayana, nu avem nici un motiv să ne mirăm de acest lucru. 
Toate lucrurile din univers, aflate în continuă mişcare, ne fac să ne gândim fără greş la 
nembutsu, care este singurul adevăr şi singura realitate. Chiar şi sunetele clopotelor 
templului ne aduc aminte că a întâlni nembutsu este cea mai mare şi mai importantă 
misiune a noastră. 

Nembutsu reprezintă chemarea puterii salvatoare îndreptată către noi. Ce jalnic 
este că atâţia oameni nu îşi dau seama de ea şi o neglijează. Totuşi, după cum stă scris 
în prefata de la Kyogyoshinsho, este dificil să întâlneşti Legământul Universal chiar şi 
în miliarde de kalpa. De aceea, trebuie să considerăm ca un lucru deosebit de 
semnificativ faptul că un om aude cel puţin pe altcineva rostind nembutsu. Asta 
înseamnă că, condiția karmică ce îl leagă de puterea Legământului, precum o bucată 
de sfoară, a fost deja pregătită. 

În momentul când începe să întrebe de înţelesul nembutsu-lui, să se gândească 
la el ori să îl spună într-un fel sau altul, ambele capete ale sforii au ajuns să se 
încrucişeze. Însă, de obicei, trebuie să treacă ceva timp până când acestea ajung să 
facă un nod strâns. Acest proces trece prin diferite stadii şi suferă multe schimbări în 
adâncime, putere şi direcție. 


Cu toate acestea, în opinia mea, există două tipuri de noi veniți pe Calea 
nembutsu. Unii au auzit de înțelesul nembutsu-lui şi s-au gândit la el, însă nu au ajuns 
în punctul in care să îl recite. Alţii îi recunosc o oarecare însemnătate şi chiar au 
început să îl recite. Aceste categorii mă duc cu gândul la doi alergători într-o cursă. 
Nu se ştie cine va trece primul linia de sosire, însă în timp ce primul mai are încă mult 
drum de parcurs, ultimul se află deja într-un moment în care poate să vadă țelul final. 
Dacă cineva recită nembutsu sau nu, este o mare diferenţă. Cei care se abtin sunt 
asemenea clienților dintr-un magazin care “doar se uită” iar cei care îl recită sunt 
asemenea celor care au început deja să interacționeze cu proprietarul, simbol al puterii 
Legământului. 

Interacțiunea directă cu puterea Legământului se face prin nembutsu. Ea trece 
din nou prin diferite etape şi vorbind la modul general, cred că există trei astfel de 
stadii. În prima etapă, omul priveşte nembutsu ca pe un mijloc potrivit în atingerea 
scopului său iar în a doua, ca pe forma condensată a tuturor eforturilor religioase 
necesare pentru atingerea lui. 

“Nembutsu este bun la ceva”, “pana la urmă, nembutsu este folositor”, 

“nembutsu întrece toate celelalte practici religioase”, “nembutsu este practica". 
Când cineva, motivat de propriile calcule personale, recită nembutsu, este aproape 
sigur că va simţi eficacitatea acestuia şi un anumit grad de exaltare religioasă. Totuşi, 
nu va fi întotdeauna aşa de norocos. Uneori nembutsu-l său nu va avea nici un efect. 
Suişuri şi coborâşuri în exaltarea religioasă — aceasta este caracteristica obişnuită a 
primei şi a celei de-a doua etape. Atâta timp cât există aceste simptome, înseamnă că 
nu a întâlnit încă adevăratul nembutsu. 

Pentru a trece la următoarea etapă, trebuie să faci un alt salt. Reciti nembutsu 
intens în fiecare zi şi totuşi simţi că acesta rămâne întrucâtva străin de tine însuţi ori 
că ceva lipseşte în nembutsu-l tău — acestea sunt semne că te foloseşti de nembutsu ca 
de un mijloc pentru a face bine, că îl tratezi ca pe un instrument aflat la dispoziția ta. 


Odată ce realizezi că nu eşti capabil de nici măcar o singură rostire sinceră, 
devii sigur cá esti osândit iadului. Pierdut în ceața deasă a disperării, tânjind în van să 
întâlneşti Dharma cea adevărată, ajungi până la urmă într-un moment de trezie când 
binele tău karmic înfloreşte. Auzind în nembutsu ceva ce nu ai mai auzit până acum, 
ajungi să realizezi că acesta este chemarea puterii Legământului către aceia care nu au 
puterea să se salveze pe ei înşişi, şi că el, nembutsu, este cu adevărat lucrarea acestei 
Puteri. Această trezire este saltul în a treia etapă. 


Nembutsu nu este un accesoriu ci un lucru indispensabil vieţii. În acelaşi timp, 
el nu are substitut. Din acest motiv, prin natura lui, acționează independent. Dacă 
încerci să foloseşti nembutsu împreună cu alte practici religioase pentru aţi atinge 
scopul, comiti un act de trădare şi un sacrilegiu împotriva naturii lui absolute. 
Nembutsu îşi deschide toate virtuțile numai către aceia care i se încred pe deplin. De 
aceea trebuie să aştepţi până când intri in a treia etapă pentru a deveni complet stabilit 
întru nembutsu. 


Din momentul în care oamenii încep să audă nembutsu şi până când ajung să 
se încreadă definitiv în el, trec prin diferite stadii de creştere şi transformare, fie că 
sunt sau nu conştienţi de ele. Ceea ce declanşează aceste transformări diferă de la om 
la om — o frunză căzătoare de toamnă, moartea unui copil mult iubit, o voce din ceruri, 
o prelegere despre Dharma auzită prin pereţii unei case, şi aşa mai departe. Cu toate 
acestea, avem motive să credem că puterea Legământului se află de fapt în spatele 
acestor transformări. Nembutsu lucrează independent de noi. Nembutsu ne conduce 
spre reflecţie personală, iar reflectia personală către o conştientizare mai profundă a 
intelesului pe care îl are acesta. Cu cât suntem mai treziti către înțelesul nembutsu-lui, 
cu atât devenim mai conştienţi de ceea ce suntem cu adevărat. În acest fel, 
conştientizarea si reflectia personală interacționează una cu alta şi se stimulează 
reciproc. Însă acestea două sunt asemenea celor două fete ale unei monezi; ambele 
lucrează împreună pentru a ne ghida către acel moment în care ne încredem definitiv 
chemării lui Tathagata. Suntem făcuţi să ne stabilim acolo unde trebuie să ne stabilim. 
Nu ne rămâne altceva de făcut decât să ne minunăm de metodele pe care Tathagata le 
foloseşte pentru a ne aduce la acest stadiu. 


Nembutsu ne cheamă: “vino imediat cu sinceritate şi intenție corectă”. Această 
declaraţie exprimă foarte bine inima nembutsu-lui. Dacă o comparăm cu inima unei 
mame care îşi aşteaptă fiul rătăcitor să se întoarcă acasă, cuvintele: “vino imediat” pot 
fi citite prin: “te rog, vino acasă chiar acum” iar “cu sinceritate şi intenţie corectă” 

prin *te implor". *Te implor, vino acasá chiar acum" — momentul in care adevárata 
inimă a lui Buddha, care este mâhnită şi suferă din cauza fiinţelor, ajunge şi pătrunde 
în mintea noastră, chemarea lui Buddha devine dorinţa arzătoare a credincioşilor de a 
se întoarce la casa părintească, sau altfel spus, la “mintea fixată asupra rostirii 
nembutsu-lui". Această transformare completă a minţii şi inimii noastre dă naştere 
unei legături indestructibile dintre puterea Legământului şi noi înşine, ca obiect al 
activităţii sale. 


În esență, noua stare a minţii se referă la sentimentul de “a fi asigurat”. Acest 
sentiment este vibrația care continuă la nesfârşit în mintea unui om ce rosteşte 
nembutsu. Din momentul în care o auzim, ea continuă să apară, nedispărând 
niciodată. “Zgomotul “ făcut de patimile oarbe, ataşamente, dorința de faimă şi 
bogăţie nu se opreşte niciodată de-a lungul vieții noastre, însă cu cât acesta devine mai 
mare, cu atât mai clar se aude nembutsu şi mai “asiguraţi” se simt cei care îl recită. 
Odată, romancierul Takeo Arishima a spus: “În timp ce credeam că îl cunosc pe 
Dumnezeu, mi-am dat seama că doar cred că îl cunosc. După ce am realizat acest 
lucru, mintea mea a căzut într-o mare confuzie.””! Nu má pot abtine să nu má simt 
alături de el, deoarece declaraţia sa arată fragilitatea credinței nesustinutá de lumina 
inimii lui Tathagata ce doreşte să salveze toate fiinţele sensibile. 


În conformitate cu un cercetător al lui Martin Luther, şi acesta a trecut printr-o 
luptă teribilă pentru a atinge credinţa. Era neliniştit de faptul că nu putea avea credință 
în Dumnezeu în ciuda eforturilor sale disperate. Acest lucru l-a făcut să se considere 
un păcătos lipsit de orice speranță. Problema sa nu era că se indoia de existenţa lui 
Dumnezeu ci că nu se putea simţi aproape de el. Pentru Luther, Dumnezeu nu era 
deloc asemenea lui Kannon Bosatsu (în sanscrită Bodhisattva Avalokitesvara)”, 
întotdeauna paşnic, cald şi iubitor, ci aspru şi sever, la fel de cumplit ca regele Yama 
(conducătorul iadului), în exterior părând furios şi plin de ură iar in interior fiind 
aspru, fără nici un pic de milă şi ingáduintá. A-i spune cuiva să aibă credinţă într-un 
astfel de Dumnezeu este la fel de inacceptabil ca a-i cere lui Mitsuhide să aibă 
încredere în Nobunaga.? Dar chiar şi aşa stând lucrurile, Martin Luther a făcut tot ce a 
putut pentru a-l afirma pe Dumnezeu ca Părinte al întregii creaţii. În acest proces al 
căutării, a trebuit să tina sub control patimile oarbe care îşi ridicau în permanență 
capul şi îl împiedicau în eforturile sale. La sfârşitul acestei lupte era complet epuizat şi 
nu a avut încotro decât să recunoască incapacitatea lui de a atinge credinţa prin 
eforturile personale — exact acesta a fost momentul în care Luther a atins adevărata 
credință în Dumnezeu. Totuşi, asta nu a însemnat sfârşitul luptei. Chiar şi după acest 
eveniment, în conformitate cu afirmaţiile acelui cercetător, a trebuit să repete acelaşi 
tip de luptă când dorinţa de a rezista şi a-l nega pe Dumnezeu se întorcea din când în 
când în sufletul lui. 


Ori de câte ori auzim o astfel de povestire, ne dăm seama de şansa pe care o 

avem prin întâlnirea cu nembutsu. Dacă aceasta nu ar fi avut loc, probabil că am fi 
fost şi noi chinuiti de o credinţă instabilă. Nu putem trăi fără nembutsu. 
Nembutsu este întotdeauna însoțit de sentimentul de a fi “asigurat”. Din momentul in 
care “mintea concentrată pe rostirea nembutsu-lui” apare, sentimentul de a fi 
“asigurat” nu ne lasă niciodată să ne îndepărtăm de nembutsu. Nu este vorba de faptul 
că îl ținem în noi cu o voință putenicá, ci că Puterea în care ne punem toată credinţa 
noastră ni-l dă într-una, fără încetare. 

Shinran Shonin m-a introdus în lumea nembutsu-lui. Prin vorbă sau cuvântul scris, 
prin toate mijloacele posibile, mi-a arătat inima nembutsu-lui, în aşa fel încât chiar şi 
un idiot ca mine să poată experimenta sentimentul de a fi asigurat. În opinia mea, 
Shinran este singurul şi cel mai mare ghid din toate timpurile pe “Calea fără de 
oprelişti”. 

O biografie a Profesorului Eikichi Ikeyama 
de regretatul Rev. Masao Hanada 


Profesorul Ikeyama s-a náscut in anul 1873, in orasul Tokyo, intr-o familie ce 
apartinea de multe generatii scolii Jodo Shinshu. Mama lui a avut in mod special o 
mare influență asupra vieții sale religioase, spunându-i de multe ori povestiri şi 
luându-l cu ea la prelegeri despre Dharma. Când era grav bolnavă îi spunea: “S-ar 
putea să mor de data asta. Dacă mor, voi merge în Tărâmul Pur. Şi tu trebuie să atingi 
credinţa şi să vii acolo după mine, altfel nu ne vom mai întâlni niciodată. Trebuie să 
faci tot ce poti ca să atingi credința. Dar dacă nu se va întâmpla asta, e în regulă şi 
aşa. Voi veni după tine din Tărâmul Pur.” 

Aceasta se întâmpla când Ikeyama era în şcoala generală. Totuşi, cuvintele mamei sale 
i-au rămas adânc întipărite în inimă până la maturitate şi îl aduceau înapoi în lumea 
credinţei ori de câte ori simţea că se îndepărta de ea. Până la 20 de ani şi-a dezvoltat 
foarte mult introspectia şi simţea din ce în ce mai mult că învățăturile buddhismului 
Shin spuneau adevărul despre realitatea vieţii. 

A studiat limba germană la nou infiintata şcoală germană (actuala Universitate 
Dokkyo) împreună cu Shinpei Goto, predând apoi la şcolile Gakushuin. 

În 1898 guvernul a prezentat parlamentului un proiect de lege care propunea 
aşezarea tuturor organizaţiilor religioase sub control guvernamental. Împotriva acestei 
încercări de a încălca libertatea credinţei, Ikeyama, Jokan Chikazumi, Shinpei Goto şi 
alții şi-au unit forțele sub conducerea Eminentei sale Koen Otani, liderul Jodo 
Shinshu Otani-ha, reuşind să forţeze guvernul să retragă legea. Ca recunoştinţă pentru 
contribuţia lor, Higashi Hongwanji l-a trimis pe Ikeyama şi Chikazumi în Europa între 
anii 1900 — 1902. În acel interval de timp Chikazumi a studiat religiile lumii iar 
Ikeyama salarizarea muncitorilor şi munca de asistență socială. 

După întoarcerea în Japonia, Ikeyama a fost numit profesor la Universitatea 
Shinshu din Sugamo, Tokyo (în prezent Universitatea Otani). În 1903 a înfiinţat în 
Kanda-Suda-cho din Tokyo, compania de tutun Tokukosha pentru a pune în practică 
cercetarea sa îndelungată asupra bunăstării sociale. A beneficiat de susţinerea multor 
oameni din sectorul public şi privat, inclusiv prim ministrul de atunci, Katsura. 

Totuşi, în 1904 a izbucnit războiul ruso-japonez iar afacerile cu tutun au intrat 
sub monopol guvernamental. Întreprinderea lui Ikeyama a fost grav afectată, fiind 
obligat până la urmă să o închidă. Pe lângă asta, a început să sufere de o boală de piele 
ce se agrava pe zi ce trece şi a demisionat din funcția de profesor la Universitate. 
Rămăsese şomer într-un oraş ca Tokyo şi trăia într-o perpetuă agonie mentală şi 
financiară. În această perioadă Ikeyama si soţia sa au început să citească Tannisho sub 
îndrumarea preotului Jokan Chikazumi, la reşedinţa acestuia pe nume Gudo-gakusha, 
- primul impuls în viaţa spirituală de mai târziu. 

În 1906, când avea 33 ani, Ikeyama s-a mutat la Osaka. După un timp s-a 

vindecat complet şi la 35 ani s-a putut angaja la Liceul nr. 6 din Okayama cu 

ajutorul lui Seitaro Sawayanagi şi Rev. Chikazumi. 

În Okayama nu era un om bogat dar ducea o viaţă liniştită, foarte importantă 
pentru un căutător al credinţei. Ulterior zicea: “Liniştea şi sărăcia sunt cu adevărat 
folositoare. Amândouă au devenit frâul şi zăbala care ne-au condus minţile, 
asemănătoare cu caii de cursă, pe poarta credinței.” 

Oamenii din Okayama l-au primit pe Ikeyama ca pe un devotat adept Jodo 
Shinshu, însă el era conştient de dificultăţile pe care le avea în rostirea nembutsu-lui. 
Ori de câte ori se îndoia de existența lui Buddha, devenea înfricoşat până la durere de 

faptul cá ar putea continua la nesfârşit ciclul nasterii si al morţii. Însă chiar si aşa, 
introspectia personală a devenit din ce in ce mai adâncă. Multe ocazii au apărut când 
s-a confruntat direct cu adevărata sa personalitate. Pierdut definitiv în confuzie, a 
ajuns în acel punct al *dispretului total de sine”. “Motivul principal al acțiunilor mele 
este dorința de faimă”, gândea Ikeyama. “Sunt egoismul însăşi. Constiinta mea este 
neputincioasă, complet dominată de egoism. Aflându-mă în această stare nici chiar 
celebritatea nu mai are nici un sens”. Copleşit de karma sa rea şi incapabil să găsească 
cale către adevărata eliberare, se afunda tot mai mult în abisul disperării. 

Închizându-se în studiu, Ikeyama citea cărți despre religie şi căuta calea către 
adevărata credință, însă toate eforturile sale erau în van. Incapabil să mai stea aşezat la 
birou, s-a prăbuşit la pământ. “Ah, cât de mult mi-aş dori să obțin adevărata credință!” 
Concentrându-şi mintea şi inima asupra acestui punct, şi-a adus aminte de următorul 
pasaj din Tannisho: 

“Pentru mine Shinran, nu mai există nici o altă cale decât să mă încred în cuvintele 
iubitului meu învăţător care spunea că suntem salvaţi de Buddha Amida doar recitând 
nembutsu.” 

Profesorul Ikeyama povestea mai târziu că aceste cuvinte au apărut pe podea cu litere 
de aur. El scrie în cartea sa Experiența Tariki-ului absolut: 

“Asta e! Mi-am zis mie însumi. Am citit “Ikeyama” în locul lui ‘Shinran’, apoi 
‘Shinran?’ în locul “iubitului meu învăţător”. Imediat ce am repetat propoziţia, 
nembutsu a şi apărut pe buzele mele ca un şuvoi de neoprit, de parcă s-ar fi rupt un 
dig de pe un munte înalt. Lumina a apărut. Întunericul a dispărut. Am atins frânghia 
trimisă pentru a má salva. Singurătatea, neputinta şi golul care îmi închisese până 
atunci mintea si inima au fost şterse de fiecare rostire a nembutsu-lui. În locul lor, 
sentimentele de asigurare, recunoştinţă şi bucurie mi-au umplut mintea şi inima 
asemenea mareei care se întoarce. Mi-am dat seama că acesta este gustul credinţei de 
nezdruncinat.” 

Întâmplarea a avut loc în 1913 când Ikeyama avea 40 ani. 

În vara lui 1916, la Hiroshima, a ținut o prelegere intitulată “Schimbarea inimii 
are loc doar o singură dată”. Rev. Chikazumi, prezent acolo, a fost foarte încântat de 
ea. 

Totuşi, în toamna anului următor, soţia sa, doamna Seiko Ikeyama, a fost 
diagnosticată cu un cancer la stomac în stadiu terminal. La început a fost profund 
şocată şi demoralizată. Însă cu acea ocazie s-a trezit către compasiunea lui Tathagata 
$1 s-a eliberat de tristețea puternică ce îi cuprinsese sufletul, devenind astfel un serios 
practicant nembutsu. 

În Mai 1918, doamna Ikeyama a murit. În scrisoarea sa către Rev. Chikazumi 
spunea că a ajuns să înțeleagă sensul cuvintelor “valurile furioase ale patimilor oarbe 
sunt liniştite”. Profesorul Ikeyama a publicat traducerea în germană a Tannisho in 
memoria ei. Aceasta a fost prima traducere într-o limbă străină a celebrei lucrări. 

În 1920 mama sa a murit la o vârstă înaintată. În acea perioadă, unele persoane 
care citiseră ediția germană i-au cerut să o retraducă în japoneza modernă uzuală. Ca 
urmare a cererii lor a publicat Jyaku Tannisho (O traducere modernă şi interpretativă 
a Tannisho), în memoria mamei sale. 

În 1922 a publicat Zertai-Tariki to Taiken (Experienţa Tariki-ului absolut) 
carte scrisă cu intenţia de a-și clarifica propria înțelegere a învățăturilor. În acest an eu 
(Rev. Hanada) am intrat în Liceul nr. şase şi am audiat cursuri de limba germană în 
fiecare zi, direct de la Profesorul Ikeyama. Am fost foarte mult influenţat şi ghidat de 
către el, fiindu-mi în acelaşi timp şi meditator. 

Existá un pasaj in Tannisho: “Pentru cá oare cum este posibilá intrarea prin 
unica poartă a practicii uşoare dacă nu ajungem să ne bazám cu bucurie pe un 
învățător adevărat pe care condiţiile karmice ne fac să-l întâlnim?” De asemenea, 
Shinran Shonin declară într-unul din poemele sale scrise în japoneză: “De-a lungul 
nenumăratelor kalpa de naşteri şi morti succesive, nu am devenit niciodată conştient 
de condiţiile karmice pregătite pentru eliberarea mea; dacă nu ar fi existat Maestrul 
Genku (Honen) aş fi trăit şi această viață degeaba.” Si totuşi, cât de prost am fost eu, 
Hanada! Nu mi-am dat seama că Profesorul Ikeyama era un adevărat practicant 
nembutsu. Observând cum atâția prieteni de-ai mei îl respectau, am crezut cá era doar 
un om deosebit şi nimic mai mult. Între timp devenisem interesat de Biblie şi ascultam 
intens predicile din biserică. Însă nu reuşeam să cred în Dumnezeu creatorul şi nici să 
simt iubirea lui absolută. Îmi devenea din ce în ce mai clar că eram o ființă egoistă şi 
incapabilă de iubire. Apoi, m-am alăturat lui Ittoen, în Kyoto, pentru a mă angaja într- 
o viaţă de muncă umilă. Însă chiar şi acolo, fiind un om foarte vanitos şi mândru, nu 
am reuşit să devin cu adevărat smerit. Mă pierdusem definitiv în propria mea 
ignoranță infinită. În timp ce rătăceam aiurea în deşertul întunecat asemenea unui 
câine vagabont, unchiul meu mi-a dat o copie după Tannisho. Când am început să 
devin interesat de ea mi-a spus că foarte puțini oameni au citit această carte la fel de 
profund ca Profesorul Ikeyama si că ar trebui să îl vizitez şi să ascult preegerile lui. În 
acest mod am fost motivat să îl vizitez pentru prima oară. În Liceul şase exista deja un 
“Shinran-kai”, adică un grup de studiu al operelor lui Shinran. Am ascultat prelegerile 
sale din fiecare lună despre Tannisho şi l-am vizitat acasă împreună cu câţiva prieteni. 

Mulţi elevi s-au adunat să îl asculte la începutul anului şcolar, însă către final 
numărul a scăzut la cinci sau şase. Ne simţeam stánjeniti în această mică adunare şi 
vinovaţi cá îl sileam să treacă prin calvarul tinerii acelor prelegeri. El însă ne-a 
surprins cu următoarele cuvinte: “Nu vă faceţi probleme. Acesta a fost un an bun. 
Sunt recunoscător pentru faptul că cinci persoane au ascultat cursurile mele timp de 
un an întreg”. Deşi am acum şaptezeci de ani, îmi amintesc cu drag aceste cuvinte ale 
profesorului Ikeyama, în special când mă gândesc că cei care l-au ascultat atunci au 
continuat să recite nembutsu toată viaţa lor. 

A mai spus de asemenea un alt lucru pe care nu îl pot uita: “Cu toţii aveți 
multi ani de trăit de acum încolo şi sunteți plini de speranță, aşa că s-ar putea să nu 
intelegeti cu uşurinţă esenţa cuvintelor lui Shinran din Tannisho. Însă vă rog să 
ascultați ce am să vă spun acum. Odată auzite, cuvintele credinţei vor rămâne în 
mintea voastră şi într-o bună zi ele vor căpăta sens, aşa cum seminţele odată plantate 
răsar primăvara sau cum o cicatrice pe un vlăstar de bambus devine mult mai vizibilă 
odată cu creşterea lui.” 

Cam în aceaşi perioadă, al doilea fiu al său era bolnav de carie costală şi a 
trebuit să se opereze pentru a-i fi îndepărtate câteva coaste. Ikeyama a zis în timp ce 
stătea lângă patul său: “Părintele şi copilul par separati însă de fapt ei nu sunt deloc 
aşa. Chiar înainte ca copilul să spună că doreşte ceva, părintele a şi înţeles nevoile lui 
şi este gata să dea. Această ocazie mi-a oferit marea şansă de a simţi inima lui 
Buddha.” Apoi a exprimat această conştientizare religioasă în următoarele poeme: 


Ce trist şi dureros este să vezi cum fiinţele sensibile 
Se scufundă şi plutesc neîncetat 

În oceanul nasterii si al morţii 

Datorită karmei lor rele. 


Încă de la începutul fără de început al timpului 

Amida s-a gándit numai la mine 
$1 mi-a intins mána lui salvatoare, 
Pentru cá sunt copilul lui. 


Nu pot uita celebrul incident cu cáinele sáu care fusese prins de un hingher. In 
acea zi Profesorul Ikeyama trebuia sá ne dea testare la limba germaná, insá nu a apárut 
deloc la şcoală. În dimineaţa respectivă, o vecină s-a grăbit să-l anunţe cá un hingher îi 
luase câinele. După multă ceartă el şi hingherul s-au dus la poliție, reuşind până la 
urmă să îşi recupereze câinele. Acesta nu avea nici o vină, spunea el, ci a fost prins 
din cauza neglijentei stăpânului. Când şi-a văzut cîinele strigând disperat după ajutor, 
nu a putut sta nemiscat şi să nu facă nimic. În ultimii săi ani, Ikeyama a folosit această 
întâmplare pentru a explica inima lui Buddha. 

În jurnalul personal, pe data de 17 Februarie 1924, scrie: 

“Am fost mult timp implicat în chestiuni sociale şi religioase. Cu douăzeci de 
ani în urmă am început o afacere pentru a contribui la binele public, însă până la urmă 
nu am reuşit să fac nimic. Şi în zilele noastre din ce în ce mai mulți oameni 
promovează programe sociale. 

De când am întâlnit religia, în urmă cu zece ani, am început să mă implic din 
ce în ce mai mult în ea. Aşadar, nu mai sunt de nici un folos în mişcarea socială. Însă 
de acum încolo îi pot ajuta pe cei care sunt în căutarea religiei. Nu mă amăgesc cu 
faptul că oamenii vor fi vreodată la fel de interesaţi de religie precum sunt de 
bunăstarea socială, însă cu cât sunt atacate mai multe probleme sociale, cu atât mai 
mult se va simţi nevoia de religie. Cu alte cuvinte, orice încercare de a rezolva 
problemele sociale trebuie să îşi aibă fundamentul în introspectia religioasă. 
Problemele societăţii şi ale religiei sunt asemenea celor două fete ale aceleiaşi monezi. 
Foarte puţini oameni au înţeles acest adevăr şi încă şi mai puţini sunt cei care lucrează 
cu această convingere.” 

În vara anului 1924, Profesorul Ikeyama a acceptat o catedră la liceul Konan, 
lângă Kobe. Nu a spus nimic de această schimbare până la începutul vacanței de vară 
când i-a anunţat deodată pe trei dintre elevii care încă audiau cursurile sale despre 
Tannisho. Ne-a invitat la cină pentru a-şi lua la revedere de la noi. La un moment dat 
ne-a spus: “În Tannisho există următorul citat din Shinran Shonin: “Dacă o cauză 
karmică din trecut ne îndeamnă într-un anume fel vom comite orice fel de faptă.” 
Suntem plini de patimi oarbe şi capabili oricând să comitem fapte rele, aşa că nu ştim 
niciodată ce am putea face în viitor. Sunt însă recunoscător lui Shinran Shonin pentru 
că ne-a spus acest lucru şi cu toate acestea nu ne părăseşte niciodată indiferent de 
acțiunile noastre.” 

Cuvintele lui au rămas adânc întipărite în mintea mea şi patru ani mai târziu, 
când eram în agonie şi nu mai suportam conştientizarea propriei mele naturi 
întunecate, mi-am adus aminte că Shinran Shonin ştia deja cine sunt cu adevărat şi că 
era întotdeauna alături de mine. Acest gând m-a salvat din disperarea adâncă ce mă 
cuprinsese. După aceea m-am dus la mormântul tatălui meu, i-am mulţumit şi am 
plecat acasă la Profesorul Ikeyama pentru a-i povesti această întâmplare. 

Când Ikeyama preda la liceul Konan tinea de asemenea prelegeri la Bukkyo 
Kaikan (Sala buddhistă) din Ashiya, citind de asemenea Tannisho la clădirea Dojima 
din Osaka pentru Asociaţia studenţilor buddhişti. Pe baza stenogramei acelor prelegeri 
a fost publicată cartea Shin wo Iku Tabibito sau Călător pe Calea Credinței. 

În 1928 Ikeyama s-a căsătorit cu Tomoko, a doua soţie. În anul următor a fost 
invitat să predea la Universitatea Otani. Cam în aceeaşi perioadă a fost invitat de 

Kyoto Gakusei Shinran Kai (Asociatia pentru studiul lui Shinran a studentilor din 
Kyoto) să tina o prelegere la Itsuya. Acolo a citit un haiku scris de el însuşi: 


Iatá-l pe Tathagata 
Apáránd pe neasteptate inaintea mea, 
Briza primáverii. 


Ne-a explicat cá atunci cánd era grav bolnav de rinichi, al treilea fiu al sáu, Kokichi, 
elev la liceul Konan, a crezut la un moment dat, din diferite motive, cá i se apropie 
sfârşitul şi a rostit nembutsu imediat ce l-a văzut pe tatăl sáu. Ikeyama a spus 
studenților săi: “Am fost întotdeauna foarte preocupat de propria mea karmă şi nu mă 
gândeam decât că Tathagata va proteja un astfel de om precum eu însumi. Însă când 1- 
am văzut pe fiul meu recitând nembutsu am simţit că îl întâlnesc pe Buddha faţă în 
față.” 

În toamna anului 1929, Ikeyama s-a mutat la noua reşedinţă din Rengedani. 
Kyoto Gakusei Shinran Kai îi cerea adeseori să ţină prelegeri iar membrii săi îl vizitau 
regulat acasă pentru a-i cere îndrumare. El zicea mai întotdeauna: ““Pentru mine 
Ikeyama, nu mai există nici o altă cale decât să mă încred în cuvintele lui Shinran 
Shonin, care spunea că suntem salvaţi de Buddha Amida doar recitând nembutsu.” 
Întotdeauna isi încheia prelegerile cu aceste cuvinte, chiar şi după ce cita mult din 
Nietzsche şi Goethe. 

Mai mult decât atât, Ikeyama călca pe urmele lui Shinran care spunea: “Eu 
Shinran nu am nici măcar un singur discipol”. Era un om gata oricând să asculte cu 
mare atenţie problemele celorlalți. Apoi zicea: “Ah, deci aşa!” după care la un 
moment dat rostea nembutsu. Simteam cá mă înţelege pe deplin ori de câte ori 
mergeam să vorbesc cu el şi că totul în viaţa sa se transformase în nembutsu. 

Cam din anul 1933 a suferit de multe boli complicate, precum întărirea 
arterelor, probleme cu inima şi emfizem pulmonar. Prin 1935 starea lui s-a înrăutățit 
foarte rău dar din fericire şi-a revenit. Şi-a descris trăirile religioase din acele zile în 
capitolul “Doar nembutsu” din cartea Buddha şi omul. A fost de asemenea foarte 
bucuros când fiul cel mare, Toshio, s-a întors să îl vadă tocmai din Peru. 

Uneori profesorul Ikeyama tinea adunări acasă şi vorbea cu oamenii despre 
învățătură. A fost însă nevoit să se retragă de la Universitate din cauza bolii şi ducea o 
viață liniştită. 

Cam în acea perioadă, Toshiro, al doilea fiu al său, a fost arestat şi dus la o 
închisoare de lângă Yamashina datorită opresiunii guvernamentale asupra unor 
anumite ideologii. Când soția sa l-a vizitat pe Toshiro, acesta i-a cerut să îi spună 
tatălui său că a început să recite nembutsu. Ikeyama a fost nespus de bucuros la 
primirea acestei veşti. Când l-am vizitat, m-a informat plin de fericire: “Toshiro a 
început să spună nembutsu. Vă mulțumesc tuturor pentru grija pe care o manifestați 
față de el.” 

Când Profesorul Ikeyama a murit, Toshiro a compus următorul poem: 


Tată şi fiu 


Mult, mult timp, Tatăl a aşteptat 

Gândindu-se la fiul său şi plângând în vis, 

El singur ducând povara unei vieţi de lacrimi. 
“Mergi pe calea pe care o alegi tu 

Şi dacă nu mai ai nici o putere şi nici o speranță 

Întoarce-te acasă oricând” 
Suportând jignirile oamenilor 
Mult, mult timp, Tatăl a aşteptat. 


În 1937 a publicat Buddha şi omul ca răspuns la cerererile insistente ale 

editorului Chojiya. 
În 1938 sănătatea lui s-a deteriorat rapid şi pe 8 Noiembrie “respiraţia nembutsu i s-a 
oprit”. Cu câteva zile înainte Ikeyama a chemat-o la el pe fiica cea mai mică, Aiko, şi 
i-a spus: “Ai fost întotdeauna fericită alături de mine, însă nu mai pot trăi mult timp ca 
să iti fiu aproape. Aiko, te rog, recită nembutsu.” Aiko a simțit că dacă nu ar fi spus 
nembutsu atunci el ar fi plecat pentru totdeauna, aşa că a rostit cuminte Namo Amida 
Butsu, Namo Amida Butsu. Tatăl său era foarte mulțumit şi a spus: “Acum Aiko 
recită nembutsu. Mama ta care a murit şi actuala mamă vor fi fericite. Amândouă sunt 
fericite." 

Sotiei sale, Tomoko şi copiilor le repeta: “Ce trist sunt când mă gândesc la 
voi! Namo Amida Butsu.” Doamnei Tomoko ce plângea la gândul iminentei 
despártiri, i-a oferit cadou nembutsu, spunându-i: “Aş vrea să trăiesc mai mult pentru 
tine, însă nu pot deoarece mi-a sosit sfârşitul. Nu şovăi în rostirea nembutsu-lui. Vom 
fi în continuare uniti prin nembutsu." 

Ultimele sale cuvinte audibile au fost urmátoarele: 


Nimic nu rámáne 
Nimic nu rámáne 
Decát doar nembutsu 
Decát doar nembutsu 
Ce frumos! 

Ce minunat! 


În timp ce suferea cumplit, a soptit zâmbind şi întrerupt aceste versuri. 


Ceremonia funerară a fost ținută pe 12 Noiembrie la Jushin Kaikan în faţa 
templului Higashi Hongwanji. Multi admiratori au venit din diferite părţi ale Japoniei. 
Profesorului Ikeyama i-a fost oferit numele buddhist Muge-in Shaku Ichido Eishinshi. 


Multi oameni au participat la prima comemorare anualá, cu aceastá ocazie 
fund publicat şi albumul memorial Yobikodori. De asemenea, la fiecare sfârşit de 
Octombrie câțiva oameni se întâlneau la templul Jojuji unde trăieşte Rev. Tokuso 
Sakakibara şi este aşezată cenuşa lui Ikeyama, cu sentimentul că în acest fel pot fi din 
nou împreună cu el. An de an însă, numărul celor prezenţi a fost din ce în ce mai 
mare, organizându-se până la urmă Asociaţia Ichido-kai. 

În 1964, la a 27-a comemorare a fost ridicată o piatră memorială în incinta 
templului Jojuji. Pe o parte este inscripționat Namo Amida Butsu după scrisul originar 
al lui Ikeyama iar pe cealaltă sunt trecute cuvintele lui Shan-tao, “Vino acum cu 
sinceritate şi intenţie corectă”. Lângă ea se află interpretarea unică a lui Ikeyama: “Te 
implor, vino imediat.” 

Sunt convins că lumina ce izvorăşte din inima lui Ikeyama va continua să lumineze şi 
să pătrundă adânc în mintea şi inima celor care citesc cuvintele sale. 

(Aceastá biografie a profesorului Ikeyama a fost scrisá de regretatul Rev. Masao 
Hanada pentru a doua tipárire a cartii Buddha $i omul, publicatá in 1974 cu ocazia 
celei de a 37-a comemorári a mortii sale.) 

Note 


1. Marea Trezire — Expresia originală folosită folosită de Ikeyama este 
"Oinaru ukeire", ceea ce în traducere add literam înseamnă “marea acceptare” sau 
"marea primire". Ikeyama foloseste aceastá expresie pentru a indica situatia in care un 
om constientizeazá incapacitatea sa de a atinge naşterea in Tărâmul Pur prin propriile 
eforturi şi se trezeşte către lucrarea lui Buddha Amida care încearcă în continuu să îl 
salveze, în ciuda faptelor rele pe care le-a îndeplinit în această viață sau în celelalte. 

2. Zarathustra — Ikeyama se referă la cartea lui Friedrich Nietzsche Aşa grăit-a 
Zarathustra. 

3. Superman — A nu fi confundat cu popularul film sau desen animat. Walter 
Kaufmann, traducătorul în limba engleză a lui Aşa gráit-a Zarathustra foloseşte 
termenul *overman" (în româneşte “mai presus de om") ca echivalent pentru 
germanul “übermensch” utilizat de Nietzsche. Kaufmann oferă următoarele explicaţii: 

“Zarathustra vorbeşte despre moartea lui Dumnezeu şi proclamă pe cel mai 
presus de om. Credinţa în Dumnezeu, ca fapt cultural, a murit şi orice “sens” al vieţii 
ca având un scop supranatural a dispărut definitiv. Acum totul depinde de om în a 
oferi vieţii sale un sens prin ridicarea lui deasupra animalelor şi a ființelor prea 
omeneşti. Ce altceva este natura umană dacă nu un eufemism al inertiei, o 
condiționare culturală şi ce suntem noi înainte de a face ceva pentru noi? Aşa numita 
noastră natură umană este exact ceea ce ar trebui depăşit: iar omul care a depăşit-o 
este cel pe care Zarathustra îl numeşte cel mai presus de om.” 

(Kaufmann, op. cit. p.3) 

4. Fiinţe obişnuite — În contrast cu inteleptii din vechime care puteau urma 
practici religioase foarte grele pentru a atinge Iluminarea, noi, ființele obişnuite, nu 
avem Nici voinţa şi nici capacitatea de a le copia exemplul. Expresia este o traducere a 
cuvântului “bonjin”, un echivalent pentru “bonbu”, tradus în mod obişnuit prin “fiinţe 
obişnuite şi ignorante" şi folosit de Shinran. Cuvintele “incapabili să renuntám la 
această lume a suferinței” sunt din capitolul nouă al Tannisho, “ne scufundám ...... 
....faimel şi profitului personal" din “Capitolul despre adevărata credință “ a lucrării 
Kyogyoshinsho iar termenul “supraom” este, aşa cum am menţionat mai sus, din 
Nietzsche. 

5. Călătorul, Râurile de apă şi foc — Ikeyama se referă la faimoasa parabolă a 
Celor două râuri şi a căii albe citată de Shinran în “Capitolul despre adevărata 
credință” din Kyogyoshinsho. Ea provine însă din Comentariu după Sutra 
Contemplatiei de Shan-tao. lată aici o prezentare a acestei parabole şi un comentariu: 

“Către toti aspirantii la naşterea în Tărâmul Pur: voi prezenta acum o 
parabolă, pentru a proteja Credinţa lor şi pentru a o apăra împotriva atacurilor acelora 
care împărtăşesc viziuni ne-buddhiste, greşite şi iluzorii. Care este această parabolă? 

Să ne imaginăm că un om călătoreşte o sută de mii de li înspre vest. Mergând 
el aşa, întâlneşte deodată două râuri: unul de foc, ce se întinde înspre sud iar celălalt 
de apă, ce se întinde înspre nord. Cele două râuri sunt fiecare late de o sută de paşi şi 
de neimaginat de adânci, întinzându-se la nesfârşit către nord şi sud. Acolo unde se 
întâlnesc se află o cale albă, lată de aproape un metru. Această cale este lungă de o 
sută de paşi, de pe țărmul de est până pe ţărmul de vest. Valurile apei stropesc iar 
flăcările cad din când în când arzând calea. Valurile şi flăcările urmează repetat şi fără 
oprire. 

Acest călător a mers deja departe în câmpia imensă unde nu există nici tipenie 
de om. Deodată însă, apar ca din senin mai multi bandiți si animale fioroase. 
Văzându-l singur, încep să se apropie cât mai repede de el, întrecându-se între ei care 
să îl ucidă primul. Temându-se de moarte, el fuge imediat înspre vest. Când însă vede 
acest râu imens, îşi spune lui însuşi: “Acest râu se întinde la nesfârşit către sud şi nord. 
Văd o cale albă în mijloc dar este prea mică. Deşi cele două tármuri nu sunt prea 
departe unul de altul, cum voi putea trece eu dincolo? Fără îndoială că voi muri în 
această zi. Când mă întorc înapoi văd bandiți şi animale fioroase care se apropie de 
mine din ce în ce mai mult. Dacă încerc să fug înspre sud or înspre nord, văd animale 
oribile şi insecte veninoase întrecându-se unele cu altele care să mă atace prima. Dacă 
o iau înspre vest, voi cădea cu siguranță într-unul din cele două râuri de apă si foc.” 

Groaza sa în acest moment este de nedescris. Aşa că se gândeşte în mintea lui: 
“Dacă mă întorc acum, voi muri; dacă stau, voi muri; dacă merg înainte, voi muri de 
asemenea. Din moment ce nu pot scăpa de moarte în nici un fel, voi urma totuşi 
această cale. Deoarece există o cale, înseamnă că este posibil să traversez râurile”. 

Când i-a apărut în minte acest gând, el aude deodată o voce de pe malul estic, 
îndemnându-l: “Urmează această cale cu hotărâre. Nu există nici un pericol de moarte. 
Dacă rămâi aici, vei muri.” Din nou, aude o altă voce de pe ţărmul de vest care îl 
cheamă: ‘Vino imediat cu sinceritate şi intenție corectă. Te voi proteja. Nu te teme cá 
poti cădea în apă sau în foc.” Din moment ce călătorul aude această voce îndemnându- 
| de pe acest țărm şi chemându-l de pe celălalt, el se decide trup şi suflet să urmeze 
calea şi porneşte imediat fără nici o îndoială sau frică. 

Cum face primul sau al doilea pas, aude vocile banditilor de pe țărmul estic, 
“Vino înapoi! Această cale este înşelătoare. Nu o poti traversa. Vei muri cu siguranță. 
Noi nu avem nici o intenţie rea în ceea ce te priveşte.” Deşi aude aceste voci, călătorul 
nici măcar nu se uită în spate. În timp ce merge cu sinceritate şi drept înainte pe 
această cale, ajunge cât ai clipi pe țărmul de vest şi este acum liber de orice pericol. 
Acolo, il întâlneşte pe prietenul sáu bun iar bucuria lui nu are sfârşit.” 

Acest călător ce rătăceşte în “câmpia imensă unde nu există nici tipenie de 
om" ne reprezintă pe noi, mergând prin deşertăciunea vieţii şi neavând şansa să 
întâlnim un bun învăţător spiritual. 

Drumul este lung şi anevoios iar deodată ne aflăm înaintea celor două râuri, de 
foc şi de apă. Apa reprezintă lăcomia şi setea sau dorințele pătimaşe iar focul 
reprezintă mânia şi ura. De fapt, călătorul nu stă înaintea celor două râuri şi aşteaptă 
să ia o decizie dacă să înainteze sau nu, ci este scufundat până la gât în patimile sale. 
Situaţia lui este disperată. Banditi şi animale fioroase i-au dat de urmă şi se întrec în a- 
| ajunge şi a-l ucide. Aceştia, care pretind cá îi sunt de fapt prieteni, reprezintă 
patimile şi iluziile sale. Călătorul este înfricoşat şi nu vede nici o modalitate de 
scăpare. Din spate, din stânga şi din dreapta lui, primejdiile sunt tot mai 
amenințătoare. Râurile se întind la nesfârşit pentru că nesfârşite sunt patimile, iluziile, 
ura şi lăcomia sa. O cale albă se află înaintea lui însă este îngustă — simbol pentru 
posibilitatea foarte mică a trezirii credinţei într-o minte plină de patimi oarbe — şi 
biciuită în permanenţă de focul şi apa celor două râuri. Se îndoieşte, nu crede că va 
supraviețui nici măcar dacă ar urma acest drum, însă decide: “din moment ce nu pot 
scăpa de moarte în nici un fel, voi urma totuşi această cale. Deoarece există o cale, 
înseamnă că este posibil să traversez râurile.” Se gândeşte să înfrunte totul prin 
puterea personală, acționând din curajul omului disperat. “Nu am nici o altă soluţie, 
trebuie să merg înainte, trebuie să îmi înfrunt teama, trebuie să fac un efort”. În acel 
moment se petrece însă ceva minunat. Aude un glas de pe malul estic, unde se află el. 
Este glasul învățăturii lui Buddha Shakyamuni care îl îndeamnă să meargă înainte. 

Deci ascultá invátátura buddhistá. Apoi, aude o chemare dinspre vest; este Buddha 
Amida care îi spune: “Vino acum!" Totul este dramatic şi încărcat de tensiune, 
primejdia de moarte este foarte aproape, iar chemarea lui Amida nu este una normală 
şi obişnuită ci grăbită şi intensă. De fapt el spune: “Te rog, te implor, vino acum, vino 
imediat, nu mai este timp!” Nu există nici o condiţie în chemarea lui decât să vină 
imediat şi cu toată încrederea, asta este ceea ce înseamnă “cu sinceritate şi intenție 
corectă”. 

Parabola spune: “Din moment ce călătorul aude această voce îndemnându-l de 

pe acest țărm şi chemându-l de pe celălalt, el se decide trup şi suflet să urmeze calea şi 
porneşte imediat fără nici o îndoială sau frică.” Acesta este momentul trezirii credinţei 
în Legământul lui Amida, adică realizarea shinjin-ului sau a “inimii încrezătoare”. 
Călătorul “aude” chemarea lui Buddha. Nu este o simplă auzire în sensul obişnuit al 
cuvântului ci implică înțelegerea şi acceptarea metodei de salvare oferită de Amida, 
care este Legământul salvării prin nembutsu. Observăm cum starea mentală a 
călătorului se schimbă radical odată cu această acceptare. Dacă înainte se hotăra cu 
greu, pentru că nu avea nici o altă soluţie, să urmeze calea albă, acum el ni se prezintă 
înaintea ochilor ca un om hotărât şi decis trup şi suflet să asculte chemarea 
binevoitoare şi să se bazeze pe ea. Nimic nu îl mai poate influenţa. Banditii din 
spatele lui strigă într-una şi încearcă să îl convingă să se întoarcă însă el nu le mai 
acordă atenţie: “deşi aude aceste voci, calătorul nici măcar nu se uită în spate”. 
Traversarea căii are loc “cât ai clipi”, adică uşor. Flăcările sau valurile care biciuiesc 
cărarea nu mai sunt menţionate deloc după ce călătorul atinge încrederea deplină în 
Buddha. Nici o condiţie exterioară sau interioară, nu îi mai periclitează drumul. Se 
află aşadar în “stadiul de non-retrogresiune”. Nu mai poate cădea şi nu mai poate fi 
amăgit de cei cu înțelegeri diferite, care au viziuni greşite ori care urmează alte 
practici. 
Totul se întâmplă uşor şi lin deoarece acum nu mai este purtat de voinţa sa personală 
ci de puterea nembutsu-lui. Stă scris in Tannisho: “Nici un rău nu poate împiedica 
lucrarea Legământului Principal al lui Amida”. Karma personală, fie ea bună sau rea, 
nu mai are nici un efect. 

Ajuns pe țărmul de vest * îl întâlneşte pe prietenul sáu bun iar bucuria lui nu 
are sfârşit”. Aceasta înseamnă atingerea Iluminárii complete, a Nirvanei, întâlnirea şi 
unitatea cu Buddha Amida. Bucuria fără de sfârşit indică “naşterea fără de naştere”, 
adică sfârşitul suferinţei ca ființă supusă naşterii şi morții. 

Rev. Sakakibara spunea: “Calea albă este calea lui Namo Amida Butsu cu o 

lărgime de aproape un metru. Această aparent îngustă şi fragilă cale a fost întinsă de 
Amida de pe ţărmul Iluminárii către acest țărm al iluziei. 
Le spun adesea oamenilor că Amida a muncit de fapt el însuşi să facă această cale, 
fixând stâlpi şi cărând stânci şi pământ. Şi mai mult decât atât, ne cheamă cu voce tare 
să venim. Aşadar, când începem să rostim Namo Amida Butsu, ne aflăm deja pe calea 
oferită de Amida. Tot ceea ce ne mai rămâne de făcut este să devenim conştienţi de 
acest lucru. În loc să ne uităm întotdeauna la picioarele noastre, ar trebui să privim 
înainte. Atunci, vom fi siguri cá vom trece pe acel țărm datorită puterii lui Amida. 
Această cale este deja întinsă pentru noi. Totul a fost deja aranjat, iar Amida plăteşte 
totul. 

Tocmai am menţionat că Buddha Amida a cărat stânci şi pământ el însuşi 
pentru a construi calea cea albă. Cu toate acestea, bonno-urile (iluziile noastre) nu 
sunt material pentru cale ci condiția pentru construcția ei. Fără bonno-uri, nu am fi 
avut nevoie de nembutsu.” 

6. Depăşirea pe verticală — Termen traditional care se referă la atingerea 
imediată a Iluminárii, odată cu naşterea în Tărâmul Pur. Este folosit in contrast cu 
"depásirea pe orizontalá" — adicá a depási nasterea si moartea (a atinge Iluminarea) 
prin eforturi consecvente timp de multe vieti, comparatá cu parcurgerea unui drum 
lung şi încurcat. 

7. (Ishikawa) Takuboku (1855-1912) — poet din era Meiji. Şi-a început cariera 
ca romantic şi a scris spre sfârşitul vieţii poezii ce aveau ca subiect probleme sociale. 

8. Honen Shonin (1133-1212) — Fondatorul şcolii Jodo (Tărâmul Pur) şi ghidul 
spiritual al lui Shinran Shonin care îl numea “yoki hito” sau “iubit învățător”. Honen 
punea accentul pe naşterea în Tărâmul Pur doar prin intermediul nembutsu-lui şi 
nimic altceva. 

9. Shinaga — Numele unui loc din Kawachi, prefectura Osaka, unde există un 
mausoleu al prinţului Shotoku (574-622 e.n.) pe care Shinran îl respecta ca fiind cel 
care a adus şi a stabilit buddhismul în Japonia. Se spune că Shinran l-a vizitat când 
avea 19 ani, ocazie în care prințul Shotoku i s-a arătat într-un vis şi 1-a prevestit că 
mai avea de trăit doar zece ani de atunci înainte. După această întâmplare, Shinran a 
practicat Dharma cu şi mai multă seriozitate. La vârsta de 29 ani l-a întâlnit pe Honen 
$1 s-a trezit către lucrarea Legământului Principal. 

10. Tannisho — în traducere ad litteram “Plângere împotriva abaterilor de la 
adeváratul shinjin". In zilele noastre se considerá cá a fost scris de Yuien, unul dintre 
discipolii de inceput ai lui Shinran, care a simtit nevoia imperioasá de a corecta 
viziunile greşite ce erau foarte răspândite după moartea Maestrului. Primele nouă 
capitole reprezintă citate ale cuvintelor lui Shinran aşa cum au fost ele memorate de 
Yuien. Ultimele nouă capitole sunt avertismente împotriva interpretărilor greşite şi 
abaterilor de la învățătura Maestrului. Această lucrare a infuentat enorm pe multi 
buddhişti Jodo Shinshu din epoca Meiji, inclusiv pe Profesorul Ikeyama. 

11. Tathagata — se traduce add litteram prin “cel care a a venit din Aşaitate 
adică din “ceea ce este” — realitatea de dincolo de aparente. Aşaitatea sau adevărul 
ultim, care este fără de formă, a luat o formă pentru a ghida ființele sensibile către 
salvare, adică, spre a deveni una cu Aşaitatea însăşi. Aici cuvântul Tathagata este 
sinonim cu Buddha Amida. 

12. Legământul Principal — În conformitate cu Marea Sutrá, Bodhisattva 
Dharmakara a făcut 48 de legăminte pentru a salva fiinţele sensibile din iluzie şi 
suferință. Împlinind aceste legăminte, el a devenit Buddha Amida. Mai ales cel de-al 
Optsprezecelea Legământ reprezintă ideea fundamentală a aspirațiilor sale, în care 
promite cá va salva toate ființele sensibile care îi recită Numele de cel puţin zece ori 
cu sinceritate şi credință deplină. 

13. Tărâmul Pur — Numit şi Tărâmul lui Buddha, Tărâmul Recompensei, 
Tărâmul Beatitudinii supreme, etc. A fost creat de Amida ca tărâm spiritual unde 
fiinţele sensibile ce se încred în el se nasc imediat şi sunt făcute să atingă Iluminarea 
supremă. Naşterea în Tărâmul Pur este numită “naşterea fără de naştere” adică 
atingerea naturii de Buddha. De asemenea, deşi această Naştere are loc efectiv după 
moartea fizică, adepții nembutsu o experimentează într-un fel încă din timpul vieţii de 
aici care se desfăşoară în lumina Legământului Principal al lui Buddha Amida, ei 
fiind, în conformitate cu Shinran, egali cu toti Tathagata (vezi Mattosho — Scrisorile 
lui Shinran, traducere în limba română de Rev. Josho Adrian Cîrlea). 

14. Devadatta, Ajatasatru, Vaidehi — În conformitate cu Sutra Meditafiei, 
Devadatta, care era vărul lui Shakyamuni, l-a instigat pe prințul Ajatasatru să îşi ucidă 
tatăl, pe regele Bimbisara din Magadha. Prințul a închis-o până la urmă şi pe mama sa, 
regina Vaidehi. Aceasta a căutat eliberarea din suferință, viaţă şi moarte invocându-l 

pe Buddha Shakyamuni. Buddha a apărut înaintea ei şi i-a predicat Sutra Meditatiei 
din care se înțelege foarte limpede că până şi cele mai rele fiinţe sunt salvate de 
Compasiunea lui Amida după ce rostesc Namo Amida Butsu chiar şi numai de zece 
ori. Shinran declară in prefata de la Kyogyoshinsho cá cele trei personaje citate aici 
sunt de fapt incarnári ale unor Bodhisattva care au pus in scená toate acele evenimente 
pentru a face posibilă expunerea Sutrei Meditatiei de către Buddha Shakyamuni. 

15. "Confesiunea unui suflet frumos" de Goethe — Nu se cunoaste titlul 
original al lucrárii la care se referá Profesorul Ikeyama. 

16. Tariki — Tradus adeseori prin expresia “Puterea Celuilalt", reprezintă 
puterea Legământului Principal al lui Buddha Amida. Numit şi jinen, se referă la 
lucrarea adevărului ultim de a călăuzi către el ființele sensibile care sunt incapabile de 
atingerea Iluminárii prin puterea personală. Totuşi, acestea nu se află în relație 
dualistă cu tariki. Un credincios adevărat realizează cá este deja primit şi niciodată 
abandonat de puterea Legământului Principal. 


“El (Maestrul Shan-tao) explică faptul cá, Shakyamuni, Amida şi Buddhasii 
din cele zece direcții, toti având aceeaşi conştiinţă, se află întotdeauna 
aproape de ființele sensibile care recită nembutsu precum umbra de lucruri.” 

(Mattosho — Scrisorile lui Shinran, traducere în limba română de Rev. Josho 

Adrian Cirlea, p.23) 


17. Boala mea cronicá — Vezi “O biografie a Profesorului Ikeyama" de Rev. 
Masao Hanada prezentatá in aceastá carte. 

18. Myogo - Este un înscris ce reprezintă Numele lui Buddha Amida în 
formula “Namo Amida Butsu”, cu caractere chinezeşti. În Jodo Shinshu se pune la 
altar în locul sau alături de statuia lui Buddha Amida. 

19. “Vino imediat cu sinceritate şi intenţie corectă. Te voi proteja” — acest 
faimos pasaj apare în Comentariu după Sutra Meditaţiei de Shan-tao (613-618), al 
cincilea patriarh al buddhismului Tărâmului Pur. 

20. Sentimentul de “a fi asigurat” — Cuvântul japonez original pe care îl 
foloseşte Ikeyama este “tanomoshisa” ceea ce se traduce add litteram prin “demn de 
încredere” sau “pe care poti pune bază”. În conformitate cu Rev. Sakakibara şi soţia sa 
Kazuko, “tanomoshisa” reprezintă stadiul final al evoluției spirituale a Profesorului 
Ikeyama. Dr. Toshikazu Arai crede că acest termen este asemănător cu jinen, folosit 
de Shinran către sfârşitul carierei sale religioase. Prin “tanomoshisa” Profesorul 
Ikeyama vrea să exprime eliberarea de efortul personal, trezirea completă către 
compasiunea lui Buddha Amida şi încrederea deplină în ea, căldura, eliberarea de 
diferite frici, şi aşa mai departe. 

21. Arishima Takeo, Oshiminaku Aiaw Ubau. Tokyo: Shinchosha, 1986. 
Shincho Bunko, A-2-3, p. 11. 

22. Kannon Bosatsu - “Cel ce priveşte plin de milă in jos", Bodhisattva al 
Compasiunii. El si Bodhisattva Seishi (Mahastamaprapta in sanscrită), îl însoțesc pe 
Buddha Amida în activitatea sa de a salva ființele sensibile. 

23. A-i cere lui Mitsuhide să aibă încredere in Nobunaga — Acest pasaj se 
bazeazá pe adevárul istoric al revoltei lui Akechi-Mitsuhide impotriva lui Oda 
Nobunaga din 1582, ca urmare a repetatelor umilinte la care a fost supus, in 
conformitate cu relatările tradiționale, de celebrul stăpân. 

Titluri publicate in seria traducerilor din buddhismul Shin 


Un standard al credintei Shinshu, de Prof. Ryosetsu Fujiwara — 2001 


Dezvoltarea practicii nembutsu & Buddhismul Shin — 2002 
de Prof. Ryosetsu Fujiwara 


Calea fără oprelişti, de Rev. Philipp Karl Eidmann — 2002 

Gobunsho — Scrisorile lui Rennyo — 2002 

Tannisho — Plángere împotriva abaterilor de la adevăratul shinjin — 2003 
Mattosho — Scrisorile lui Shinran — 2004 

Calea Trezirii, de Kosho Soga — 2005 


Buddha şi omul, de Prof Eikichi Ikeyama — 2005 

